Bentalekua Museoa - ITXITA!!\nMutrikuko BENTALEKUA MUSEOAk herri honek antzinatik itsasoarekin izan duen harremana azaltzen digu. Erakusketa nagusiki enkantearen inguruan antolatua dago. Erakarpen gune bilakatzen da kostalde guzti...\nAizkorriko Ataria Interpretazio Zentroa (Aizkorri-Aratz Parke Naturala) - Gipuzkoako Parketxe Sarea\nZegaman, antzina ospitale izan zen Anduetza baserri ikusgarrian, Aizkorriko Ataria Interpretazio Zentroa lekutzen da. Aizkorriren oinean bertan kokatua, Aizkorri-Aratz Parke Naturalaren eta bere parte...\nAnduetza Parketxea - Aizkorriko Ataria Interpretaz\nMUFOMI (Fosil eta Mineral Museoa)\nGaur egun museoak bi areto ezberdinak ditu, bata hezurgabeko fosilak eta bigarrenean Euskadin topatutako fosilak erakusten dira.\nVictor Hugo Etxea\n1843ko udan Victor Hugok etxe honetan ostatu hartu zuenean, ezin zuen imajinatu ere egin hainbat urte geroago bere bidaia-oharrak hain preziatuak izango zirenik eta hainbat bisitari erakarriko zituzte...\nTurismo Bulegoa - Victor Hugoren Museo-etxea\nEskoriatzako Museo-Eskola 1983an abiarazi zuen Aitzorrotz Etnografikoa Taldeak, gure ondarea eta etnografia babestu eta zaindu guran.\nAlgorri Interpretazio Zentroa - Zumaiako biotipoa\nZumaiako itsaslabarra eta Marearteko zabalunea, naturgune bereziaren Algorri Interpretazio Zentroa da. Itsas-beheraren zabalunea; Flyscha; Europako aztarnategi fosoliferorik garrantzitsuenak; Artadiko...\nAlgorri Ezagutza Etxea\nCristina Enea: Ingurumen Baliabideen Etxea\nIngurumen Baliabideen Etxeak, Kristinaenea parke historikoko Mandasko Dukearen jauregian kokatuak, argi erakusten du gure nahia: Donostia erreferente hiria izatea parte hartzea sustatzen duten iraunko...\nTolosa - Ibilbide gastronomikoa\nEgun osorako plana proposatzen dizugu. Goierri eta Tolosaldeko altxor gastronomikoez gozatu eta zure lagun talde edo familiarekin egun eder bat pasatzeko.\nAltzoko Erraldoiaren eskultura bisitatzeko\nIpintza baserriaren albo batean, Altzoko Erraldoia izenburua duen eskultura bisita daiteke. Juan Lope Jimenezek 1968an zizelkatu zuen Joakinen irudia.\nIpintza Haundi Baserria\nFamilientzako Bisita Gidatuak: Ibilbide Historikoa Gerra Zibilari buruz: Elgeta - Intxorta Atea\nDebagoieneko eskualdeak mota desberdinetako baliabideak ditu, hau da, baliabide historiko-artistikoak, kulturalak eta naturalak. Proposamen honen Ibilbide Historikoa Gerra Zibilari buruz: Elgeta - Int...\n« Maiatza 2021 »


kritiken hemeroteka » Jenero ahaztu edo mesprezatuen mendekuaren zain\n« Zaldia punka dantzatzen | Kontagarria bezain adierazgarria »\nJenero ahaztu edo mesprezatuen mendekuaren zain Txema Arinas / uberan.eus, 2018-04-22\nNiri ikaragarri gustatu zait jenero beltzeko nobela hau, jeneroak berak eskeintzen duen ia guzti-guztia dakar-eta. Eta bada, bai, garaia, aukera, noizean behin azalez behintzat eta bakarrik arina ematen duen nobela bat euskeraz goxo-goxo irakurtzea, hau da, euskal literaturaren ohiko handinahikeria barik, non idazle orok zer-nolako hizkuntzalari edota hitzaren urregina den erakutsi bide duen. Nobelak badu trama eragiten duen gertakari bat, honen inguruan apur-apurka harikaltzen dena, honen barruan murgildurik dauden bizpahiru pertsonai, agian oso sakon ez jorratuak edo gainetik bakarrik zertzelada arin batzuez soil-soilik, baina, eta ezta izango, ez, azken azpimarratu beharra, tramak ez du eskatzen, ezta beharrezkoa, autoreak garatu behar duen istorioari eustearren, jarraitzearren. Zertzeladak omen dira, bestalde, nobela beltz on bat taxutzen duten ezaugarriak, agian adierazi nahi bainoago airean geratzen dena, zenbat eta arinagoak edo adierazgarriagoak gero eta hobeto. Tramak etengabe aurrera joan behar baitu, ezin da galdu inguru-minguruetan, beharrezkoak ez diren deskripzioetan edota xehetasunetan. Baliteke trama noizbait kili-kolo ibiltzea, ez aurrera, ez atzera; nik uste ezetz honetan, baina, auskalo, idazle bakoitzak gauza ezberdinak eska diezazkioke liburu bati. Ni oso ase geratu naiz irakurritakoarekin, ez nuen apartekorik espero euskaraz leitzen goxatu baino, beharbada, eta beltzaz ari garenez, baita tramak limurtuta izatea ere. Eta hala eta guztiz ere nobelak badu ere bere mamia, krimen arrun batetik tiraka Nafarroan guda zibilean gertatutako hainbat eta hainbat hilketarekin elkarlotuta dagoen amaiera batera garamatzana, orduko garai benetan beltz, ilun, gordinetara itzultzen gaituena, gaur egungo gizarteak ezkutatu ez ezik, koska ahala kosta ahazten saiatu edo saiatzen dena; eta areago Nafarroan, bertan gertatutakoa ikaragarri gogorra izan baitzen inon gutxitan bezala, bertan egon ez baitzen inolako guda frenterik edo batailarik eta bai, ordea, milaka hildako, ia denak alde batekoen eskuetan soil-soilik, ez baitugu ahaztu Nafarroan ejerxito bat zegoenik erdi-ezkutaturik, itzalean, etengabe prestatzen etorriko zen sarraskirako: erreketeena.\nNobela betz batean ezta historia kontatzen, berezko istorioa baino, horregatik irakurritako kritiken artean Felipe Juaristirena oso gogorra edo, nolabait esatearren, liburuz kanpokoa begitandu zait idatzi duenean: Esango nuke polizia-eleberria idaztearen aitzakian gerra zibilean gertatutako pasadizo ilun eta odoltsu bat aireratu nahi duela, hark hartzen baitu nagusigoa testuan eta irakurlearen arreta bereganatzen. Baina hori izanik helburua, edo izan daitekeelarik, hobe zukeen, emaitzei begira, gaia zuzenean eta hortzekin bada ere hartu eta desbideratzeke kontatu. Esan bezala, horretarako badaude beste disziplina joriago batzuk, besteak beste historiagintza, lekukoen oroimena edota nobela arrunta bera. Nobela beltzak, aldiz, historia iturri hutsa eta agian estakuru ezin hobea ere euki dezake, inoiz ez helburu, istorio baten hamaika ikuspuntu edo agertzeko asmoz, helburua betiere hiltzailea harrapatzea. Ez zaio gustatzen, edo behintzat ez deritzot guztiz duina Jabier Rojo jaunak. Azken honek edozein euskarazko liburutan Joyce bat topatu nahi duela dirudi, eta ez baldin bada horrela akabo, ez du idazlana aintzakotzat hartzen, ez du zeharo gaitzesten baina nabari zaio, oso, nola edo hala muzin egiten diola. Beste kritikalari bat, Saioa Ruiz iruinalabak gustuko izan duela aitortzen digu, baina esan ere esaten digu tramaren ingurumena hain gertukoa izanda, puskat bitxia, arraroa, egin zitzaiola bere egunerotasuneko hainbat eta hainbat leku nobelan isladatuta irakurtzea; nire ustez, berriz, liburuaren beste erakargarrietariko bat dela deritzot, gure inguru ezagun batean kokatu izanak ez baitio nolabaiteko egiantzekotasun hurbila eta oso gordina ere bai, inoiz ezer apartekorik, hots, ohituta gauden bidegabekerietaz gain, gertatzen edo gerta daitekeen gizarte batean bizi garelakoan gaude-eta.\nDena dela, eta behingoz bukatzeko edo, ondo baino hobeto dakidana ikaragarri goxatu dudala “Ahaztuen mendekua” irakurtzen, egileak oso ondo harilkaldu duela trama, eta denborapasa eztia, goxagarria, izateaz gain azpian edo barruan zegoen istorioak pintin bat ere hunkitu egin nauela bere alde arinak edo traketsak alde batera lagata, baina ez asko. Hori dela eta, datorren asteburuan Gasteiza jatsi orduko bere aurreneko libururen baten bila joango naiz aurki.


Xabi Igartua: "Arrazoi ekonomikoak lehenesten dituzte eskoziar nazionalistek" - Debagoiena - Goiena.eus\nXabi Igartua: "Arrazoi ekonomikoak lehenesten dituzte eskoziar nazionalistek"\nEneko Azkarate 2014-09-01 16:00\nOñatiko Gure Esku Dago ekimeneko kidea da Xabi Igartua eta abuztuko oporrak aprobetxatu ditu Eskoziara bidaiatzeko. Autoa alokatu eta herririk herri ibili da. Inguru ederrez gozatu ez ezik, irailaren 18ko independentzia erreferenduma eskoziarrek zela bizi duten bertatik bertara ezagutzeko aukera izan du.\nEskozian izan zara udan. Irailaren 18ko herri galdeketa izan da arrazoia?\nBai. Aurten nire hautua Eskozia izan da. Erreferendumaren bezperan gaude eta Eskozia osoa aldenik alden egin gura nuen: jendearekin egon, hiriak, herriak, kaleak… bertatik bertara ezagutu… Errealitatea ezagutu gura nuen. Abuztuaren 12tik 19ra egin dut han. Hegazkinean joan, autoa alokatu eta hara-hona ibili. Neu bakarrik.\nErreferendumaren gaineko mugimendu handiagoa espero nuen. Kalean-eta letreroak ikusi ditut, baina banaka batzuk, eta etxe partikular aurretan-eta. Pertsona bakan batzuk ere bai. Uste dut beranduago hasiko direla. Kanpaina ofizialaren hasierak harrapatu ninduen han eta uste dut berotzen joango dela galdeketaren eguna hurbildu ahala.\nHerritarrekin izan zara, haiekin luze berba egiteko aukerarik izan duzu?\nBai. Baiezkoaren aldekoek, nortasun nazionala garatuago daukaten heinean, samurrago adierazten dizuete zergatik aldarrikatzen duten Eskoziaren independentzia. Ezezkoaren aldekoak, ostera, beldur puntu horretatik bizi dute egoera. Orain ez daudela txarto eta abentura berrietan, aldaketetan, hasiz gero, okerrera egingo luketela.\nIndependentziaren aldekoak ala kontrakoak aurkitu dituzu gehiago?\nNik aldekoak ikusi ditut gehiago, baina hauek esan didate inkestek diotela ezekoaren aldekoak gehiago direla. Edinburgotik iparralderantz egin dut eta han daude independentziaren aldekoagoak. Bestetik, herri txikietan ere gehiago dira independentziaren aldekoak.\nAtzerriko turistekin-eta gaiaren gainean berba egiteko edo zerbait entzuteko aukerarik izan duzu?\nBai. Katalanak dezente ikusi ditut. Euskaldunak ez horrenbeste. Gainerako turistak, haiekin egon naizenean, jakitun ziren independentzia prozesuaz, baina beste barik. Ez zaie inporta, ez dagokielako.\nLegebiltzarkideekin edo herri ordezkariekin egoteko aukera ere izan duzu. Zer moduz?\nBaiezkoaren aldeko parlamentari batekin egon nintzen, SNPkoa. Oso kuriosoa da; izan ere, parlamentariek zonalde edo eskualde bateko herritarrak ordezkatzen dituzte parlamentuan eta herritarrekin harremanak izateko bulego edo denda modukoa daukate kalean. Iradokizun, eskera edo dena delakoak bideratzeko eta herritarrengana hurbiltzeko oso modu egoki eta logikoa dirudi. Eskualde bateko ordezkariak dira alderdi batekoak baino gehiago.\nZe iritzi zeukan galdeketaren emaitzaz?\nOso baikor ikusi nuen. Agian, herritarren artetik, baikorren. Politikoa delako izan daiteke eta baikortasuna saltzea komeni zaiolako. Alex Saldmond-en alderdikoa zen. Ongizateari ematen zion garrantzia. Eskozia burujabe izanez gero, etorkizunera begira, hobe zela kudeaketa haien esku egotea eta ez Erresuma Batuko gobernuaren eskuetan.\nNazio izaerari, identitateari edo hizkuntzari baino gehiago, ekonomiari eta ongizateari ematen diote garrantzia independentziaren aldekoek?\nBai, hori sumatu dut. Aldeko argumentuen %80 horri buruzkoak dira: gizarte politikak diseinatu, ongizate zerbitzuko sosak zela bideratu, pentsioak… Hortaz, diote, burujabe izanez gero, Eskozia aberatsagoa izango litzatekeela eta gizarte ongizateari dagokionean Europako zortzigarren herrialderik oparoena izango liratekeela, gaur egun Erresuma Batua 20. postuan dagoenean. Europako iparraldeko herrialdeekin gura dute konparatu, Suedia edo Norvegia modukoekin, eta, horretarako, beharrezkoa zaie baliabideak haiek kudeatzea. Horretaz gain, inportantzia ematen zioten arma nuklearrik bako herrialde izateari. Erresuma Batuak buru nuklearrak dauzka eta Eskoziako iparraldean kokatuta daude batzuk. Horiek ez dituzte gura. Izaera nazional, kultural edo identitateari lotutako argudioen aurrean, ekonomiko edo praktikoagoak lehenesten dituzte. Hemendik begiratuta harrigarria da, baina Eskoziak baditu bere kirol selekzioak, nazio izaera ere mundu mailan onartuta dago, jendeak badaki zeintzuk diren eta non dauden… Eta, bestetik, hizkuntzaren aldetik, Gaelikoa oso gutxik hitz egiten dute.\nPetrolioa eta energia baliabideak ere badaude eztabaidan, ezta?\nHala da. Argudio nagusietako bat da. Lehen, Eskozia, herrialde txiro moduan hartzen zen Erresuma Batuan. Londonetik ere hala adierazten zen. Baina ohartu dira Ipar Itsasoan dauden petrolio putzuak uste baino oparoagoak direla. Hortaz, Norvegiarekin alderatzen dute euren burua eskoziarrek baliabide eta aberastasunari dagokienean. Konturatu dira haiek direla baliabideen jabe, baina beste batzuek kudeatzen dituztela. Eta horri buelta eman gura diote. Eurek kudeatu gura dituzte euren baliabideak. Zelanbait, txiro konplexu hori saihesteko aukera eman die petrolioak.\nAne Roteta EITBko Erresuma Batuko berriemailearekin egin zenuen topo Edinburgon. A ze ustekabea, ezta?\nBai, Eskoziari buelta eman ostean egin nuen topo, kasualitatez. EITBko logoa ikusi nuen mikrofonoan. Nire inpresioarekin bat egiten zuen kazetariak. Esan zidan telebistan kontatu zuela kalean mugimendu gutxi zebilela.\nZer diote inkestek?\nOrain artekoek ezezkoa ematen dute garaile, baina gutxigatik: %55 independentziaren aurka eta %45 alde, gutxi gorabehera. Baina inportantea da jakitea zenbatek emango duen botoa. Orain arte, hauteskundeetan, %45 inguru joan dira bota ematera eta erreferendumean aurreikusten da %80ek parte hartuko duela. Ikuskizun dago parte hartze handi horrek zeini egiten dion mesede. Eta, bestetik, jakiteko dago inkesten balioa zenbatekoa den, horren parte hartze handi eta ez ohikoa aurreikusten denean.\nHiri handietan ala herri edo nekazaritza guneetan dira independentziaren aldekoagoak?\nHerrietan independentziaren aldekoak dira nagusi. Baiezkoak kaleko indarra dauka. Ezezkoak, ostera, komunikabide nagusiena, BBCtik hasi eta irrati eta paperezkoena. Hiriburuetan ezetzaren aldeko letrero eta bulego gehiago ikusi dut. Halere, leku guztietan, kalean-eta, baiezkoaren aldeko ikur, kartel, bulego… gehiago ikusi dut. Eskozia hegoaldean ezezkoarenak ere nabaritu ditut, iparraldean baino gehiago. Hedabideak ezezkoaren aldekoak dira.\nDuela aste batzuk izan dugu hemen Erresuma Batuko hainbat kulturgilea eta artistaren gutunaren berri, non elkarrekin jarraitzeko hautua egiten zuten. Komentatua izan da hori Eskozian? Oihartzun handia izan du hedabideetan-eta?\nBai. Enpresaburuena ere agertu da beste bat. Diru asko irabazten duten pertsonak dira horiek eta diru asko irabazten dutenek, oro har, esperimentu gutxi gura dute, gauzak ez aldatzea, alegia. Ondo bizi dira eta berdin jarraitu gura dute.\nDuela gutxi izan da Alex Saldmond Eskoziako lehen ministroaren eta Alistair Darling unionistaren bigarren eta azken telebistako eztabaida saioa eta, denek diotenez, lehena izan zen garaile. Erabakigarria izango da hori irailaren 18ko bozketan?\nNabarmen izan da irabazle Saldmond bigarren eztabaida saio honetan. Lehenengoan, Darling izan zen irabazle, gutxigatik, inkesten arabera. Antza, lehenengora ez ei zen oso ondo prestatuta joan Saldmond eta Darling-ek txanponaren gaia mahai gainera atera zuenean ez zuen erantzuten jakin. Bigarren eztabaidan ondo prestatuta joan zen Saldmond eta, Darling-ek, ostera, lehengo lepotik jarraitu zuen. Oso jarraituak izan dira saioak. Eta, badirudi, eragina izan dezakeela emaitzan. Ezekoaren aldekoak ahulduta atera ziren, argumentu barik. Inkestek diote bi puntutara jaitsi dela bien arteko aldea eztabaidaren ostean: %47 ezezkoaren aldekoak eta %45 baiezkoaren aldekoak.\nZe espero dute independentziaren aldekoek?\nKalean topatu nuen batek esaten zidan oraingoan ez dutela lortuko baina hurrengoetarako oso ondo prestatuta eta indartuta aterako zirela, %43,5eko baiezkoa espero zutelako eta horrelako edo hortik gorako datuarekin oso pozik geratuko zirela; izan ere, aditzera emango zioten munduari Eskozian asko direla burujabe izan gura dutenak. Eta aldekoendako ere oso garrantzitsua izango zela, demostratuta geratuko zelako ez dela lau katuren kontua. Azken urteetako joera da independentziaren aldekoak ugaritu egin direla. Akaso krisiak izan dezake zerikusia horretan.\nHerri galdeketa bera egin ahal izatea zela baloratzen da?\nErresuma Batuak ez dauka Konstituziorik. Eta hori mesedegarri dela diote. Demokrazia oso errotuta dago han; hemen gutxiago. Arau zaharretan, ohituretan, zentzu komunean, logikan, oinarritzen dira. Eta itunean, negoziazioan. Eta logikak esaten badu herritarren zati handi bat dagoela bere etorkizunaren burujabe izan gura duena, haiei dagokie erabakia. Independentziaren kontrakoek ere ez dute zalantzan jartzen erabakia eskoziarrei dagokiela eta ez Erresuma Batuko herritar guztiei. Agian, Ingalaterran leporatuko diote Cameroni eskoziarrekin, Saldmond-ekin, negoziatu izana eta ahalbidetu izana erreferenduma egin ahal izatea. Bestetik, aurreikusten dute eskoziar nazionalismoak gora egingo duela hurrengo urteetan eta batzuk diote Erresuma Batuaren interesetik begiratuta ona dela erreferenduma lehenbailehen egitea.\nKataluniaren edo Euskal Herriaren egoeraren eta erabakitzeko eskubidearen aldeko nahiaren berri badute eskoziarrek?\nZerbait entzun dute, baina ez dute asko jarraitzen. Logikoa da. Guretako erreferente da Eskozia eta hango erreferenduma. Haiendako ez gara gu edo katalanak. Izan ere, aurreratuago daude gu baino zentzu horretan.


Piute konderria (Utah) - Wikipedia, entziklopedia askea.\nPiute konderria (Utah)\nPiute konderriaren kokapena AEBtan\n1.962,67 km2 (%98.96)\n20,53 km2 (%1.04)\nPiute konderria (ingelesez: Piute County) Utahko konderri bat da, Ameriketako Estatu Batuetan. Hiriburua Junction da. 2010eko zentsuaren arabera 1.556 biztanle zituen, Piute kilometro koadroko azaleran.\nPiute konderriak 1.983,2 kilometro koadro ditu. Horietatik 20,53 ura dira. Beste 1.962,67 lurra dira. Biztanleria dentsitatea 0,78 da.\n2010eko zentsoan bizi ziren 1.556 pertsonetatik 1.528 txuriak edo hispanoak dira. Horietatik hispano edo latino kategorian 109 dira. 2 beltzak edo afroamerikarrak. 5 amerikar natiboak ziren eta 2 Hawaii edo Pazifikoko irletako natiboak. 6 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 13 pertsonek kokatzen zuten.\nFitxategi:USA Piute County, Utah age pyramid.svg


Alex Txikon - AX | NOLAKO ERAGINA DU ALTUERAK ERRENDIMENDUAN?\nAX | NOLAKO ERAGINA DU ALTUERAK ERRENDIMENDUAN?\nBlog » K2 WINTERTOPAPPEAL » AX | NOLAKO ERAGINA DU ALTUERAK ERRENDIMENDUAN?\nSaturday, 20 - April - 2019 , by Alex\nGoi mendietan aritzea zer den ulertzea zaila izaten da, benetan, gailur bat lortzeko egin beharreko lan guztia ezin baita gertuko mendi bat igotzearekin alderatu. Alpinismoa ez da atera eta igo, gauza asko dira, eta lan asko soilik mendian barrena abiatzeko. Bestalde, garaierak errendimenduan dakartzan ondorioak azpimarragarri ditugu, izan ere, altuera hartzen dugun heinean, presio atmosferikoa jaisten da, eta era berean, airea eta oxigenoa osatzen duten gasen presioa ere jaisten da.\nBeraz, 5400 metroko altueran, gorputzak itsasoaren mailan dugun oxigenoaren erdia du soilik. Horren ondorioz, organismoko funtzio askok eraldaketak jasatzen dituzte eta gaixotasun larriak sortu daitezke.\nEta nola ez, errendimenduan ere egin handia du!\nNahiz eta egokitzapen prozesurako erremintak ditugun nahiz eta gabeziak jasan, 2000 metrotara lan aerobikoa pixka bat jaisten da, hain zuzen ere, %97ra. 4000 metrotara zertxobait gehiago, hain zuzen ere, %80ra, eta 6.000 metrotara igotzen baldin bagara oxigeno falta dezente nabarituko da eta errendimendua %60 baino zertxobait gutxiagora iritsi daiteke.\nBaina zer gertatzen ote da K2 mendiak dituen 8611 metrotara iritsiz gero? Geure gorputzaren funtzionamenduan horrenbesteo eragina duela, non errendimendua itsasoaren mailan dugunarekin alderatuta, soilik %12koa izatera iristen dela. Alegia, hanka bat bestearen ostean mugitzea esfortzu imajinaezina dela.\nHau guztia jakinda orain aurrera ematen dugun pausu bakoitza gehiago baloratuko dugu, gailurrerako bidea kontzientzia handiagoz egingo dugu.\nKepa lizarraga eta Josep Sanchis gure doktoreen eskutik, IMQ rekin batera..


"Eraikitzen Gasteiz Gaztea Construyendo" topaketa - egibide.org\n“Eraikitzen Gasteiz Gaztea Construyendo” topaketa\n06/05/2016 /in General /by Iñigo\nMaiatzaren 12 eta 13an, gazte-politikei buruzko jardunaldiak “Eraikitzen Gasteiz Gaztea Construyendo” antolatuko dira Vitoria-Gasteizko Europa Biltzar Jauregian.\nGazteriak bizitza proiektu jasangarriak eraikitzeko zailtasun handiak dauzka; izan ere, enplegua, proiektu hauek eraikitzeko den oinarria, urria eta kalitate gutxikoa da. Horren aurrean, hausnarketa egin nahi dugu eta hori gazteek parte hartuz egin nahi dugu.\nGasteizko gazteek hitza hartuko dute oraingoan, hezkuntza mundukoei, beste erakundeei, elkarteei eta herritarrei berei, beren proposamenak eta kezkak helarazteko.\nHiriko beste eragile askok ere hartuko dute parte, prestakuntzarako zentroak, elkarteak, eta kirol klubak ere, gazteekin lan egiten dutenak.\nInformazio guztia, jardunaldien web orrian ikusi dezakezue.\nhttps://www.egibide.org/file/2017/07/logo-vector-egibide-h-300x152.png 0 0 Iñigo https://www.egibide.org/file/2017/07/logo-vector-egibide-h-300x152.png Iñigo2016-05-06 00:00:002016-05-06 00:00:00"Eraikitzen Gasteiz Gaztea Construyendo" topaketa\nAurrematrikula eta Ate Irekiak Lanbide Heziketan “HESIAK SALTATU”, EGIBIDE-Molinuevon


Gaztea • ZUZEU\nImanol Ituiño: Eskuekin arin, mihiarekin fin\nImanol Ituiño: Eskuekin arin, mihiarekin fin - Pasta gogorreko betaurrekoak eta masaila inguratzen dion bizarra, mormoiek eramaten duten horietakoa. Hori da Imanol Ituiñoren azaleko ezaugarrietako ...\nIGOGAILU baten hizkuntza, alokuzioak eta beste\nIGOGAILU baten hizkuntza, alokuzioak eta beste - Gure erakinian 2 igogailu ditugu. 18 solairuko eraikina da. Bertan ditugun 2 igogailu horiek duela gutxi “hitz egiten du”: “ateak ixten”...\nParadisura itzulera - Aste honetan iraganean amets gaizto izan nuen tokira itzuli naiz. 6 urteren ondoren aurpegi berri asko ikusi nituen bertan, baina baita gordintasun giro hori goxoago egin zuten ...\nTB, streaming plataformak eta hizkuntza gutxituak\nTB, streaming plataformak eta hizkuntza gutxituak - Duela 50 urte, telebistan 2 kate baino ez zeuden. Espainian, Espainiako TB nazionala zen (TVE). Geroago, Euskal Telebista agertu zen. 90 hamarkad...\nAlkate, Zinegotzi eta bestelako kargu publikoei euskararen ezagutza exijitu behar zaie?\nAlkate, Zinegotzi eta bestelako kargu publikoei euskararen ezagutza - Gure gizartean eztabaida izan ohi da administrazioa publikoan lan egiteko eskatzen diren Hizkuntza Eskakizunen inguruan. Batzue...\nJaiotza tasa handitzeko, ekonomia ez da erabakigarria\nJaiotza tasa handitzeko ekonomia ez da erabakigarria - “Ni zure adinarekin ezkonduta nengoen eta alaba bat nuen bidean” amamak esan zuen orain dela urteak eta oraindik gogoratzen dut nire harri...\n“Euphoria” telesaileko argazki departamentua\nEuphoria telesaileko argazki departamentua - Pil pilean dagoen telesaila da Euphoria. Duela gutxi estreinatu zen bigarren denboraldia eta geroztik igandero atal berri bat estreinatzen dute HBOn...\nBarrexerka Baztanen- Barrexerka antzerki taldea 2018an jaio zen antzokiak gaztez betetzeko asmoz. Bakarrizketak, esketxak eta antzerkiak uztartzen dituzte emanaldi bakar batean. 2019tik Euskal Herria...\nDependentzia - Egunero esnatzen naiz, eta egiten dudan lehen gauza mugikorra hartzea da. Sare sozialak begiratzen ditut, entretenituko nauten berrien bila. 10 minutu pasatu dira mugikorra hartu dudan...\nAiala eta Paula\nNi ez naiz negartia - “Kriztalezko belaunaldia”. Egungo helduek horrela ezagutzen gaituzte. Haien begietara, gizaldi galdua gara, denataz kexatzen dena, edozer gauza samintzen diona, eta gizartea...\nKutsadura isila - 2021. Osakidetzak solik 131 psikologo ditu 95.000 pertsona baino geihagorentzat. Edozein gaixotasun fisiko bat dugunean arazo gabe joaten gara tokatu zaigun medikuarengana min hon...\nBeldur- Artikulu hau argitaratu orduko nire beldur bati aurre egiten saiatzen egongo naiz. Lehenago egin nezaken zerbait da. Beno edo hori esaten didate, nik ez dut tarte egoki eta efizienterik aurki...\nGuztion Ondarea - Denok dakigu Euskal Herrian toki eta leku zoragarriak aurkitu ditzakegula; Iratiko Oihana, Anboto mendia, Omako basoa… Baina, nire iritziz, ez dago mundu osoan Urdaibaiko Bios...\nIn vitro hiriak, ezerezetik sortuak\nIn vitro hiriak, ezerezetik sortuak - Mendebaldeko hiriak, demokraziaren milaka iragazkik dirauten bitartean, metropoli berriak ari dira loratzen Asia aldean. Kapitalismo globalizatzaile eta errukiga...


Bizizaleak ingurumen dokumentazioko zentroa - Wikipedia, entziklopedia askea.\nArtikulu hau ingurumen dokumentazioko zentroari buruzkoa da; Bizizaleak konpartsa gaitzat duena beste hau da: «Bizizaleak»\nBilboko Yohn jauregiko dokumentazioko zentroaren egoitza.\nBizizaleak ingurumen dokumentazioko zentroa Euskal Herriko mugimendu ekologistaren artxibo historikoa da. 1989an abiatu zen, Ekologistak Martxan elkarte ekologistako Bizkaiko batzorde batek bultzaturik, eta Bilboko Udalaren laguntza izan du orduz geroztik. Bilboko Yohn jauregian du egoitza, eta ingurumenaren arloko eta garapen orekatuaren arloko gaietan espezializatua dago.\nBere bilduma herritarren eskura jartzeaz gainera, hainbat jarduera antolatzen du, hala nola Ekoeskola ikastaroa: ingurumen arazoei nola aurre egin azaltzeko hitzaldi eta txangoak.\nGaur egun ere, Ekologistak Martxan talde ekologistaren eskutik lan egiten du. Garai batean dokumentazio zentroaren katalogoa Internetez kontsulta zitekeen.\n↑ Ekoeskola ikastaroa, Ekologistak Martxan elkartearen webgunean.\n↑ Bizizaleak ingurumen dokumentazioko zentroaren katalogoa Internetez kontsultatzeko inprimakia.\nEkologistak Martxan (Euskal Herria).\nMugimendu ekologista Euskal Herrian.\nBizizaleak ingurumen dokumentazioko zentroaren kokalekua eta harremanetarako datuak, Ekologistak Martxan elkartearen webgunean.\nBizizaleak ingurumen dokumentazioko zentroaren azalpena[Betiko hautsitako esteka], Ekologistak Martxan (Euskal Herria) elkartearen webgunean.\nBizizaleak ingurumen dokumentazioko zentroaren jarduren orria, Ekologistak Martxan elkartearen webgunean.\nBilboko Udaleko Ingurumen Sailarekin 2007an izenpetutako hitzarmena.\nOrriaren azken aldaketa: 21 azaroa 2021, 21:11.


KTek hainbat aholku eman ditu udan birus informatikoak infektatzea saihesteko | Consumer\nKTek hainbat aholku eman ditu udan birus informatikoak infektatzea saihesteko\narabera: Asteazkena, 2003ko abuztuaren 27a\nPirata informatikoak udan probatzekoak dira Sarean. Izan ere, birusak agertzea hacker kopuruarekiko proportzionalki handitzen da. Zientzia eta Teknologia Ministerioaren mende dagoen Birus eta Segurtasun Informatikoari buruzko Alerta Goiztiarreko Zentroaren (CAT) arabera, urte sasoi honetan% 20 handitu da kopuru hori.\nHori dela eta, erakunde honek, oporrak baino lehen, oporretan eta ondoren ekipoak babesteko jarraibideen dekalogoa argitaratu du bere webgunean. Lehenik eta behin, uda aurretik segurtasun informatikoko oinarrizko tresnak instalatzea gomendatzen du. Hau da, antibirus egoki bat eta suebaki edo firewall bat edukitzea, ordenagailuari baimenik gabe sarrerak blokeatzean Internet bidezko komunikazioetan segurtasuna bermatzeko softwarea.\nGainera, CAten arauen artean segurtasun-adabakiak maiz aplikatzea dago; izan ere, horiek dira programa informatikorik ohikoenetan detektatzen diren ahultasunak laburtzeko modua, hain zuzen ere, kode maltzurren programatzaileen zuri gogokoena, hain zuzen ere.\nPrebentzio-lan horiek egin ondoren, erne egon behar da espero ez diren mezu elektroniko guztiekin, baita ezagunek sinatu dituzten mezu elektroniko guztiekin ere, eta bidaltzailearen egiazkotasuna egiaztatu behar da susmagarriak iruditzen zaizkigunean. Neurri orokor gisa, etengabe eduki behar da informazioa udan sortzen diren birusen alertei buruz.\nDekalogoa osatzeko aholkuak ematen dira; esate baterako, deskargatzen ditugun eta susmagarritzat har ditzakegun guztiekin paperontzia (eta gero, begiratu gabe) erabiliz paperontzia (eta ondoren hustu gabe) erabili behar da.


EDUARDO GALEANOREN HITZAK: “KONKISTAREN GAINEKO ARRAKALA” | elinberri\n2022. martxoak 20 Agiriak - Gogoetak\nKristobal Kolonek aurkitu zuen Amerika 1492an?\nEdo bikingoek aurkitu zuten haren aurretik? Eta bikingoen aurretik?\nHan bizi zirenak zer ziren bada?\nHistoria ofizialak dio Vasco Nuñez de Balboak ikusi zituela lehenengoz,\nPanamako gain batetik, bi ozeanoak. Han bizi zirenak itsuak ziren?\nNork ipini zien izena lehenengoz artoari eta patatari, tomateari eta txokolateari\neta Amerikako mendi eta ibaiei?\nHernan Cortesek, Francisco Pizarrok? Han bizi zirenak mutuak ziren?\nEsan digute, eta jarraitzen dute esaten, Mayflowerko erromesek\njendeztatu zutela Amerika. Amerika hutsa zegoen?\nKolonek zer zioten ulertzen ez zuenean, uste izan zuen ez zekitela hitz egiten.\nBiluzik ibiltzen zirenez, otzanak zirenez eta ezeren truk dena ematen zutenez,\nuste izan zuen arrazoimenik gabeko jendea zela.\nEta seguru zegoenez Ekialdera atzeko atetik sartu zela,\nuste izan zuen Indiako indiarrak zirela.\nOndoren, bigarren bidaian, almiranteak akta bat idatzarazi zuen\neta Kuba Asiaren parte zela ezarri zuen.\n1494ko ekainaren 14ko agiriak dakarrenez,\nhala aitortu zuen hiru ontzietako eskifaiak;\neta kontrakorik esaten zuenari ehun zigorkada emango zitzaizkion,\nhamar mila marabedi kobratuko zitzaizkion zigor gisa, eta mihia moztuko zioten.\nHernan Perez de Luna notarioak, fede eman zuen.\nEta oinean sinatzen zekiten marinelek sinatu zuten.\nKonkistatzaileek exijitzen zuten Amerika izan zedila beretaz ez zena.\nEz zuten ikusten ikusten zutena, ikusi nahi zutena baizik:\ngaztaroaren iturria, urrezko hiria, esmeralden erresuma, kanelaren herrialdea.\nEta amerikarrak irudikatu zituzten lehen Ekialdeko paganoak irudikatzen zituzten bezala.\nKristobal Kolonek sirenak ikusi zituen Kubako itsasbazterrean giza aurpegiekin eta oiloen lumekin,\neta jakin zuen handik ez oso urruti gizonek eta emakumeek buztana zutela.\nGuyanan, sir Walter Raleighek dioenez,\nzenbaitzuek begiak zituzten besagainetan eta ahoa bularrean.\nVenezuelan, Pedro Simon fraideak dioenez,\nindiar batzuek belarriak lurrean arrastaka zeramatzaten, hain zituzten handiak eta.\nAmazoniako ibaian, Cristobal de Acuñak dioenez,\nbertakoek hankak alderantziz zituzten, orpoak aurrean eta behatzak atzean,\neta, Pedro Martin de Angleriak dioenez,\nemakumeek beren bularretako bat mutilatzen zuten geziak hobeki tiratzeko.\nAngleriak, Amerikako aurreneko historia idatzi bai baina han inoiz izan ez zenak,\nesan zuen Mundu Berrian jende buztanduna zegoela, Kolonek kontatu bezala,\neta haien buztanak luze-luzeak zirela eta esertzekotan zuloak zituzten jarlekuetan esertzen zirela.\nKode Beltzak esklaboen tortura debekatzen zuen Frantziako kolonietan.\nBaina beltzak ez zituzten jotzen torturatzeagatik, hezteagatik baizik\neta ihes egiten zutenean hankako zainak ebakitzen zizkieten.\nHunkigarriak ziren Indiako legeak, indiarrak babesten baitzituzten Espainiako kolonietan.\nBaina are hunkigarriagoak ziren pikota eta urkamendia Plaza Handiaren erdian sartuak.\nOso sinesgarria zen Errekerimendua irakurtzea,\nherrixkei eraso bezperan indiarrei azaltzen baitzieten\nJainkoa mundura etorri zela eta haren lekuan San Pedro utzi zuela\neta San Pedroren ondorengoa Aita Santua zela\neta Aita Santuak Gaztelako erreginari eman zizkiola lur horiek guztiak\neta horregatik alde egin behar zutela edo bestela zergak ordaindu urre gorritan\neta uko eginez gero edo berandutuz gero gerra jasango zutela\neta esklabo bihurtuko zirela beren emazte eta seme-alabak bezala.\nBaina obeditzeko Errekerimendua mendian irakurtzen zuten, gau betean,\ngaztelaniaz eta interpreterik gabe, notario aurrean eta ez indiarren aurrean,\nindiarrak lo baitzeuden, handik legua batzuetara,\neta haiek ez zuten arrastorik ere zer zetorkien.\nOrain ez gutxi arte, urriaren 12a Arrazaren Eguna izaten zen.\nBaina existitzen al da halakorik?\nZer da arraza, ez bada gezur bat hurkoa estutu eta akabatzeko?\n1942. urtean, Estatu Batuak mundu gerran sartu zenean,\nherrialde horretako Gurutze Gorriak erabaki zuen odol beltzekoak ez zituztela onartuko plasma bankuan.\nHorrela arrazak ez ziren nahasiko xiringa bidez, debekatua baitzegoen elkarrekin oheratzea.\nNorbaitek ikusi al du, inoiz, odol beltzik?\nOndoren, Arrazaren Eguna Topaketa Egun bihurtu zuten.\nTopaketak al dira inbasio kolonialak? Atzokoak, eta gaurkoak, topaketak?\nEz ote da hobe bortxaketa esatea?\nBeharbada, Amerikako historiaren atalik esanguratsuena 1563. urtekoa izan zen, Txilen.\nAraucoko gotorlekua inguratua zuten indiarrek, urik eta janaririk gabe,\nBaina Lorenzo Bernal kapitainak ez zuen errenditu nahi izan. Hesiaren atzetik oihuztatu zuen,\ngero eta gehiago izango gara!\nZein emakumerekin? –galdetu zion indiar buruzagiak.\nZuenekin. Gure bidez egingo dituzte zuen nagusi izango diren umeak.\nInbaditzaileek kanibal esan zieten antzinako amerikarrei,\nbaina are kanibalagoa zen Potosiko Cerro Rico,\nhangoek indiar haragia jaten zuten Europako garapen kapitalista bazkatzeko.\nEta idolatra esan zieten, uste zutelako natura sakratua dela\neta zangoak, hankak, hegalak eta zainak dituen ororen senide garela.\nEta basati esan zieten. Horretan, behintzat, ez zebiltzan oker.\nHain ziren basak indiarrak, ez baitzekiten bisarik,\njardunbide onaren ziurtagiririk eta lan baimenik eskatu behar zietenik ere\nKoloni, Cabrali, Cortesi, Alvaradori, Pizarrori eta Mayflower-eko erromesei


280 pertsonak parte hartu dute udako bisita gidatuetan - Azkoitia - Maxixatzen.eus\n280 pertsonak parte hartu dute udako bisita gidatuetan\nMaxixatzen.eus 2019-09-18 10:54\nEzagutu Azkoitiko Altxorrak egitasmoak harrera "oso ona" izan duela adierazi du Udalak. Bisitariak Urola eskualdetik, Bilbotik, Madriletik edota Argentinatik etorri dira.\nGuztira, 280 pertsonak parte hartu dute bisitetan, eta batez beste, 27 laguneko taldeak sortu dituzte. Beraz, "orokorrean, oso harrera ona" izan duela egitasmoak adierazi du Udalak. Talderik jendetsuena irailaren 8an bildu zen. Izan ere, Azkoitiko gune historikoa ezagutzeko bisitan 50 lagun inguru elkartu ziren. Bisitariei dagokienez, azkoitiarrez gain, Azpeititik, Elgoibartik, Zumaiatik edota Bilbotik etorri dira bisitariak. Madriletik, Sevillatik, Leondik, Segoviatik edo Argentinatik etorritakoak ere izan dira.\nBisitak gidatzeaz Juan Bautista Mendizabal historialaria arduratu da, eta bere esanetan gehiengoa inguruko jendea izatea "oso seinale ona da. Hherriko ondarearen inguruko kontzientziazioa badagoela erakusten du. Gainera, preskriptoreak ezagutu ditut. Hau da, bisitaz gozatzeaz gain, beste batzuei herriko interes guneak gomendatzen dizkiete eta hori oso garrantzitsua da”.


MONEY AMULET Mérida erosi batetik 59€\nMoney Amulet Mérida\nErosi Money Amulet\nAmulet Money Amulet zorte ona eta dirua erosi Mérida\nErosteko Money Amulet Mérida, izan behar du:\nUtzi eskaera bidez eskaera orria\nBakarrik, gaur egun,% 50eko DESKONTUA, ordena Money Amulet prezio murriztua.\nNon erosi Mérida Money Amulet\nBete eskaera orria lortzeko kuttun zorte ona eta dirua Money Amulet Mérida prezio merkean. Itxaron, deitu aholkularia, zure eskaera on amulet Money Amuletzuen, deitu ahal izango duzu egunean zehar 9:00 etatik 21:00. Ordaindu ahal izango duzu jaso ondoren mail edo mandataria Mérida.\nNon erosi amulet Money Amulet Mérida\nOna ordena prezio erdia Money Amulet Mérida (Espainia), bete eskaera-orria, sartu Zure telefono-zenbakia eta izena, orduko epean izango duzu, jarri harremanetan Kudeatzailea dizu Money Amulet antolatu eta azkar entrega. Bakarrik ordaindu jaso ondoren, bidalketa postetxean edo mezularitza. Prezioa bidalketa Money Amulet mezulari bidez zehaztutako helbide arabera alda daiteke hiria Espainia, jakiteko prezioa aholkulari baten sorrera ondoren ordena amulet Money Amulet zorte eta dirua web-orri ofiziala.\nTxanpon amulet dirua erakartzeko\nZergatik pertsona batzuk izerdi, eta dirua irabazi nahikoa ozta-ozta muturretan bete egin, eta besteak beste, aberastasun naturala da estatuan. Probabilitatea, hala nola zortea du bere berezia propioa dirua amulet.\nNola egin kuttun zorte ona\nOna-luck xarma ia arrakasta pertsona bakoitzak eta batzuetan bat baino gehiago. Hau maskota egin dezakezu zure eskuak edo erosi. Magikoa boterea izan daiteke, edozein gauza.\nTxanpon amulet erakartzeko dirua bere eskuetan\nDirua erakartzeko eta zorte erabili ahal izango duzu amulets, talismans eta amulets. Handitu dute etorrera, Ogasun, argi kanpoan oztopoak helburua. Erosi ahal izango duzu, eta horiek aktibatzeko, eta egin ahal izango duzu zure esku.\nOrdena Mérida Money Amulet 50% deskontua


Atarian 'GDT European Wildlife Photographer of the Year 2016' erakusketa jarri da ikusgai | El Correo\nZurekinAtarian 'GDT European Wildlife Photographer of the Year 2016' erakusketa jarri da ikusgai\nAtarian 'GDT European Wildlife Photographer of the Year 2016' erakusketa jarri da ikusgai\nIzan ere, hautatutako 84 argazkiak, gehienetan, “harrigarriak dira, ikusgarriak, poetikoak eta, inoiz, dibertigarriak. Irudien manipulazioaren laguntzarik gabe, naturaren aparteko edertasuna erakusten dute, eta guztiaren gainetik, ikuslearen arima ukitzea eta haien kontzientzia ekologikoa piztea lortzen dute. Orobat, argazkigintzaren bidez natura kontserbatzeko ideia iradokitzen dute”, azaldu dute Ataritik.\nIngurumen zinegotzi eta IGIko lehendakari Iñaki Prusillak gonbit egin die herritarrei “aurtengo lehiaketako argazki onenez liluratzera, Atarian urtarrilaren 21era arte ikusi ahalko baitira”. Atariaren koordinatzaile Gorka Belamendiak, berriz, gasteiztarrei eskatu die “Eraztun Berdera hurbiltzeko, gure ingurunea osatzen duen natura gertutik ikustera”.\nUdal Banda, Musika, Arte eta Prozesu Institutua eta Autismo Arabaren kontzertua Principalean Gasteizek 'Los ritos del agua' eleberrian oinarritutako bisitak estreinatuko ditu


Atzekoz aurrera ere, erraldoiak nagusi - Azpeitia - uztarria.eus\nAtzekoz aurrera ere, erraldoiak nagusi\nUztarria.eus 2019-07-28 17:59\nEguraldiaren aginduetara dantzan hasi da Umeen Eguna, baina goizeko eurialdiak ez dira nahikoa izan festa zapuzteko. Aldatu bai, aldatu du unean uneko eguraldiak aurreikusitako egitaraua. Erraldoiek ohiko dantza lehiaketa egin ala ez zalantza ere sortu da, baina azkenean kaleak bete dituzten herritarrek oso-osorik gozatu ahal izan dute festaz.\nAlkate eta udal ordezkari txikiak umeen mezan ziren bitartean elkartzen joan dira erraldoiak Perez Arregi plazaren bueltan, baina aterpe bila hasi behar izan dute ia berehala. Euriak bizi eraso dio, eta mezaren ondoren egitekoa zuten kalejira bertan behera utzi eta erraldoiak Erdikalean gora zuzenean plazako arkupeen babesera eramatea erabaki dute. Horrela, une batez gurutzatu egin dira Plaza Txikian erraldoiak eta elizatik buelta Elizkaletik zetorren umeen korporazioaren segizioa. Plazan, erraldoiak arkupeetan zirela irakurri du pregoia alkate txikiak, eta orain euri orain ateri eusten zion eguraldiari so, Luis Alberdi Beltzaren eskolako dantzari txikiek erakustaldia egiten zuten bitartean erabaki dute baietz, dantza lehiaketa egingo zutela.\nHorrela, Euskal Herriko hainbat txokotatik etorritako 17 konpartsatako erraldoiak dantzan jarri dituzte azkenean, taldekako lehiarako aurrena eta bakarkakorako gero; 63 erraldoi elkartu dira gaurko festan, eta gehientsuenak atera dituzte dantzara. Urtero legez, bi sari banatu ditu udalak, taldekakoa (600 euro) eta banakakoa (300 euro). Urnietako Ostargi konpartsak jaso du taldeko dantza onenaren saria, eta Iruñeko Alde Zaharreko konpartsak, berriz, banakako dantza onenarena. Eta eguraldiak onera egin duenez, dantza lehiaketaren ondoren eta eguzki epeletan egin dute, azkenean, aurretik euriak eragotzitako kale buelta; plazatik Enparan kalera, handik Eerdikalean gora, San Martin egoitzaraino osatu dute kalejira erraldoiek.\nErraldoi erraldoiak ez ezik, erraldoi txikiak ere nagusi izan dira eguerdian plazan. Azpeitiko lau erraldoien erreplika txikiak salgai jarri dituzte eta aitaren batean agortu dira. Bat baino gehiago geratu da erosteko gogoarekin. Hori dela eta, urtea bukatzerako gehiago aterako dituztela aurreratu du udalak.\nArratsalde eta iluntze oparoak\nErraldoien festa bukatuta, umeek hartu dute lekukoa, beren egunean. Azoka Plazan bazkaldu ondoren, arratsaldean jolasak eta egingo dituzte. Txirrindulari lasterketa eta desenkajonamendua dira arratsaldeko beste bi hitzorduak, eta gauean Bandak jarria du hitzordua, pasodobleen kontzerturako. Hona hemen, egitaraua:\n22:00. Udal Musika Bandaren pasodobleen emanaldia, plazan.


11th urtarrila 2019 - Asti Leku ikastola\nHome » 2019 » urtarrila » 11\nDaily Archives: 11th urtarrila 2019\nBatxiler Proiektuko zientzia mintegiko 2. saioa\n11 Urt, 2019\nAbenduan (BAL) Asti Lekuko Batxiler Proiektuko zientzia mintegiko ikasleek 2. saioa egin zuten. Hizlariak Eduardo Bóveda, Maite Concha eta Idoia Olabarrieta izan ziren eta eskerrak luzatu nahi dizkiete euren aholku eta laguntzagatik.\nAsti Lekuko ikasle batzuk GaztEkin programan\nAbenduaren 19an Batxilergoko 1. mailako ikasle batzuek, ekonomia mintegikoek hain zuzen, GaztEkin programan parte hartu zuten. Ekintza hau Portugaleteko Udalak antolatzen du urtero Gazte Gelan, eta iaz bezala Asti Lekuko ikasle batzuk bertaratu ziren, ekimen honi interesgarria deritzote eta.\n“Egin eta Ekin” Asti Lekuko DBHn\nDBHko 2. mailako ikasleak Egin eta Ekin programan ari dira parte hartzen teknologia arloan. Helburua ekiten ikastea eta ekitea, erabakiak hartzeko eta erantzukizunak bereganatzeko ekimena izanik, ahalegina eta zailtasunei aurre egiteko ahalmena baloratuz eta bizitzako eremu desberdinetan ekimen ekintzaileak gauzatuz. Proposatzen dizkiguten jardueren artean hainbat enpresatara bisitak egitea da eta […]\nHona hemen Portugaleteko Berbalagun-ek urtarrilerako prestatu dituen kultur ekintzen egitaraua.\nAzken eskola eguna! Ondo pasa! Gaur, ekainak 21, azken eskola eguna izan da Asti Lekuko ikasleentzat. Orain atseden hartu eta jostatzea dagokizue. Irailaren 9an berriro ikusiko dugu elkar. ONDO PASA UDAKO OPORRETAN!\nGaur Batxilergoko ikasleen agur ekitaldia ospatu dugu Gaur, ekainak 21, batxilergoko 2. mailako ikasleen agur ekitaldia ospatu dugu Asti Lekun. Ikaskide eta ikastolako langileekin bazkaldu ostean familiekin batu dira haur hezkuntzako patio gorrian agur ekitaldian parte hartzeko. Ainhize López batxilergoko ikasketa buruak bertaratutakoei harrera eginez eman dio hasiera ospakizunari eta […]\nAsti Lekuko Udako ekintzen hasiera Datorren astelehenean, ekainak 24, hasiko dira Asti Lekuko udako ekintzak. UDASTI udaleku irekiak, futbol, robotika eta saskibaloi campusak izango ditugu gurean aste osoan zehar. UDASTIkoak, gainera, uztaileko lehenengo astean ere egongo dira. Udaro bezala umeek topera gozatuko dute euren oporraldiaren hasiera honetan zenbait ekintza jolasgarriri […]\nAurreko igandean Asti Lekuko familiek primeran pasatu zuten Izarran Dakizuenez, pasa den domekan ikastolako HH eta LHko familiak Izarrara joan ziren lagunen artean egun ederra igarotzeko asmoz. Esan digutenaren arabera, asmoak zeharo bete ziren eta primeran pasatu zuten eguna, oso giro jatorrean eta eguraldia lagun. Esandakoari buruz zalantzarik egon ez […]


Zumarragako Udalak Urtubi parkeko baratzeak zozkatu ditu | Otamotz\nZumarragako Udalak Urtubi parke berriko baratzeak zozkatu ditu. Baratzea lortu dutenen zerrenda udaletxeko iragarki taulan jarri dute eta bizilagunek erreklamazioak aurkeztu ditzakete, astelehenera arte. Asteazkenean bilera bat egingo dute baratzeak lortu dituztenekin.\nBaratzeak talde ezberdinen artean banatu dituzte. Bi, gurpildun aulkia dutenentzat dira. Joxe Jauregik bakarrik eskatu du baratze horietako bat. Bestea libre dago, beraz.\nBeste hiru Urretxuko eta Zumarragako ikastetxeentzat izango dira. Helburuetako bat aiton-amonen eta biloben arteko hartu-emana sustatzea da, eta hiruk eskatu dute baratzea: Felipe Grajerasek, Mari Luz Calderonek eta Emilia Damianek.\nErretiratuentzako, langabetuentzako eta gutxituentzako gorde dituztenak Ramon Hidalgo, Ana Morante, Miguel Angel Senovilla, Antonio Fernandez, Basilio Mateo, Martin Cerezo, Pedro Mari Garcia de Albeniz, Juan Cruz Hurtado eta Ciodomiro Alonsorentzat izango dira.\nBeste baratzeak gainontzeko herritarren artean zozkatu dira. Hauek dira zortedunak: Iñaki Oses, Xabier Zabaleta, Iñaki Urteaga, Miren Arantza Ibarreta, Miguel Angel Nuñez, Ainhoa Barroso, Ivan Fernandez, Hodei Villar, Jose Daniel Arias, Maitane Gabiria, Ander Zudaire, Agustin da Costa, Edurne Plazaola, Purificacion Martin, Pedro Herrero, Miren Arantzazu Azpiazu, Eider Urrestarazu, Yeray Lopez, Arkaitz Lopez, Oscar Martin, Jon Ander Galvez, Jon Ander Pericacho, Oscar Zufiaurre, Jesus Mari Eizmendi, Juan Antonio Viedma, Maria Jose Calabor, Jon Calderon, Aitor Esnal eta Fermin Berzosa. Mikel Serrano alkateak herritarrek eskatzen badute baratze gehiago egingo dituztela esan du.\nDatorren asteazkenean, 18:00etan, bilera bat egingo dute Zelai Arizti kultur etxean. Bertan, baratzeen funtzionamenduaren berri emango diete eta kontratua sinatuko dute.\nBestalde, hilaren 22an eta 29an Baratzezaintza ekologikoren oinarriak ikastaroa emango dute, 09:30etik 13:30era. Izena labur.eus/9oV3w webgunean eman behar da.\nBaratzeak Gipuzkoako Foru Aldundiak birgaitu duen 17.250 metro koadroko lursail degradatu batean egin dituzte. Urtubi parkean, baratzeez gain, haurrentzako jolasak, txakurrentzako parkea, aulkiak, mahaiak, iturriak, erreka bat eta bi putzu daude. Aurki, aldundiak LED teknologia erabiliko duten farolak jarriko ditu. Eguzki plakekin funtzionatuko dute.


Novia Salcedo saria, Nazaret Zentroarentzat | Etengabeko Hobekuntza\nNovia Salcedo Fundazioak duela gutxi sari bat eman diola jakinarazi digu Nazaret Zentroak. Blog honetatik zentroari eta haren pertsonal guztiari helarazi nahi dizkiegu gure zorionak. Zorionak.\nGazteen integrazio profesionaleko bikaintasunari ematen zaion Novia Salcedo saria irabazten du NAZARETEK. Kategoria desberdinak dituen nazioarteko sari honen VI. edizioa da eta epaimahaiburua Antonio Garrigues Walker izan da.\nSariaren bidez gure zentroaren ibilbidea, “Gipuzkoako gizarte-eraldatze desberdinen bultzagarri den aldetik eta euskal enpresatik hurbil egoteagatik“, aitortzen da. Horrela azaltzen du María José Rabellak, Nazareteko zuzendariak: “oso pozik gaude, isilik egin dugu lan. Jendea hona dator eta guk ematen diogu prestakuntza. Askotan “enplegarritasunarengatik”, Nazaretek lana emango dielako etortzen dira geure bila gazteak. Gu ikusi ez arren gure ibilbidea ulertu ahal izan duen epaimahai ospetsu batek lan hori aitortu izana hunkigarria da”. Gainera, Gipuzkoan azken ehun urteetan izandako aldaketak bultzatu ditugula esatea oso pozgarria da. Nazaret lan-mundura iristeko era izan da ikasle askorentzat.\nLangabezia hain handia den une hauetan gazteen lan-txertatzean izandako bikaintasunarengatik aukeratua izateak etorkizunerako ateak irekitzen dizkio Nazareti. “Egoera honetan zer egin dezakegun kontuan hartzea da gure erantzukizuna. Hiru prestakuntza-uholde ezagutu ditugu: emakumearen enpleguarena lehena, haien bitarteko ekonomikoengatik unibertsitatera joateko aukerarik ez zuten probintziako pertsonen seme /alaben prestakuntza bigarrena eta jendea atzean ez gelditzeko teknologia berrietako prestakuntza hirugarrena. Etorkizunari begira, enpresak behar duen eran prestatu nahi ditugu gazteak eta lanik gabe dauden helduak. Enpresa eta, haren babesean, langilea ere haztea da kontua“.\nSortu zenetik, gazteen belaunaldiek enpresek eskatzen dituzten trebakuntzak eskura ditzaten lan egiten du Nazaretek. “Gure tituluak Gipuzkoaren premietara egokitzen ditugu“. NAZARET osatzen dugun guztion izenean, zentroko profesionalen talde handi batek, ikasle, guraso eta instituzio eta enpresetako ordezkariekin batera, hartu zuen ekitaldian parte.\n← La importancia de la Formación Profesional en la Competitividad y el Empleo\tNazaret Zentroa, premio Novia Salcedo →


Egitekoak: Hizkuntza Politikarako Sailburuordetza - Hizkuntza Politika - Euskadi.eus\nHizkuntza Politikarako Sailburuordetza\nTitularra: Miren Dobaran Urrutia\nTlf.: 945018110 Ext. 18110\nAgintaldia: 2017/04/22 - 2020/11/28\nHizkuntza Politikarako sailburuordeak dekretu honen 3. artikuluan ezarritako egitekoak izango ditu honako jardun-arlo hauetan:\nJardun-esparru horretan, Hizkuntza Politikarako sailburuordeak egiteko hauek izango ditu:\nEusko Jaurlaritzaren hizkuntza-politika artikulatzea eta jarraipena egitea euskararen erabilera normalizatzeari dagokionez, eta Eusko Jaurlaritzak emanda Euskal Autonomia Erkidegoko administrazio publikoek arlo honetan bete behar dituzten jardun-irizpideak ezarri eta garatzea.\nLehendakaritzak eta Jaurlaritzako sail guztiek beren egitura organiko eta funtzionaletan sortuak dituzten edo sortzen dituzten euskara-unitateen jardun-irizpideak ezartzea, politika publikoetan eta kudeatzen dituzten administrazio-gai guztietan euskara bultzatzen laguntzeko.\nJaurlaritzaren egungo egituran, hizkuntzaren eremuan, egiteko espezifikoak dituzten organo eta zerbitzu guztiek sarean, koordinatuta eta modu osagarrian jarduten dutela bermatzea, Hizkuntza Politikarako Sailburuordetzaren zuzendaritzapean.\nArlo honetako zuzendaritzek hizkuntza-politikaren arauak ezartzeko, aldatzeko edo aplikatzeko egiten dituzten proposamen orokorrak eta espezifikoak koordinatzea eta, hala badagokio, sailburuari helaraztea.\nEusko Jaurlaritzako sailek edo mendeko erakundeek egindako ikerketa soziolinguistikoak edo alderdi soziolinguistikoak jasotzen dituzten bestelako lanak koordinatzea, horien eremua edozein dela ere, Jaurlaritzaren hizkuntza-plangintzak koherentzia eta efizientzia handiagoa izan dezan.\nEuskal Autonomia Erkidego osorako plangintza orokorra prestatzea eta baterako jardunak gauzatzeko planak formulatzea, Jaurlaritzak onar ditzan.\nHizkuntza-politikan eskumena duten botere publikoak elkarlanean aritzeko neurriak dinamizatu eta bultzatzea, horretarako behar diren ekimen guztiak sustatuta eta erakundeen arteko elkarlana eta koordinazioa areagotzen duen beste edozein formula ikertuta.\nAzaroaren 24ko 10/1982 Legea (Euskararen erabilera normalizatzeko oinarrizkoa) eta gainerako xedapen osagarriak egoki garatzen eta aplikatzen direla zaintzea, hargatik eragotzi gabe Administrazioko beste organo batzuek horretarako espezifikoki dituzten egitekoak. Esleitutako jardun-eremuan, euskararen erabilera normalizatzeko xedez, arreta berezia jarriko du botere publikoek xedapen orokorrak bete ditzaten, baita Eusko Jaurlaritzaren jarraibideak eta Euskararen Aholku Batzordearen gomendioak ere, eta betetze-maila ebaluatuko du.\nHizkuntza normalizatzeko zereginetan, euskara normalizatzen eta araupetzen diharduten erakundeekiko harremanak izatea eta, euskal hiztunen komunitate osoa kontuan izanik, beste lurralde batzuetako era guztietako erakundeekin ere aritzea.\nHizkuntza-eskakizunak zehazteko eta eskakizun horiek aplikatzeko proposamena egitea, Euskal Funtzio Publikoaren Legean ezarritako ondorioetarako. Gainera, administrazio publikoekin batera arituko da irizpide horietara egokitzeko planak lantzen eta ezarritako helburuen betetze-maila ebaluatzen. Horrek ez ditu eragotziko administrazio horietako bakoitzak dituen eskumen eta eskudantziak, ezta Jaurlaritzako sailek dituztenak ere.\nEuskararen jakintza-mailari dagozkion titulu eta ziurtagiriak homologatzeko prozedura aurrera eramatea, izan agiriok Euskal Autonomia Erkidegoko Administrazioaren sailek edo horien mendeko erakundeek emandakoak, izan hizkuntza-eskola ofizialek emandakoak, edo izan berez helduen euskalduntzearen arlotik kanpo egonda ere euskara irakasten duten beste erakunde batzuek emandakoak. Halaber, dagoeneko homologatuta daudenak eguneratzea edo egokitzea ere badagokio. Horretarako, azaroaren 9ko 297/2010 Dekretuan jasotako aurreikuspenak beteko ditu, besteak beste, eta, ondorioz, Baliokidetzen Jarraipen Batzordeari esleitutako eginkizunak zuzenduko ditu, Hizkuntza Politikarako Sailburuordetzari atxikita baitago.\nEuskaratik beste hizkuntza batzuetara edo beste hizkuntza batzuetatik euskarara zinpeko itzultzaile eta interprete aritzeko gaikuntza profesionala lortzeko prozesuak kudeatzea, eta, horrekin batera, lanbide horretako gaikuntza duten profesionalen erregistroa kudeatzea.\nHizkuntza Politikarako Sailburuordetzak esleituta dituen egitekoak gauzatzeko honako zuzendaritza hauek izango ditu hierarkikoki mendean:\nHerri Administrazioetan Hizkuntza Normalizatzeko Zuzendaritza.\nEuskara Sustatzeko Zuzendaritza.\nHizkuntza Ikerketa eta Koordinaziorako Zuzendaritza.\nHelduen Alfabetatze Berreuskalduntzerako Erakundea (HABE) administrazio-erakunde autonomoa, azaroaren 25eko 29/1983 Legean xedatutakoarekin bat, Hezkuntza, Hizkuntza Politika eta Kultura Sailari atxikita dago, Hizkuntza Politikarako Sailburuordetzaren bidez.\nEuskararen Aholku Batzordea Kultura eta Hizkuntza Politika Sailari atxikita dago, urriaren 16ko 176/2007 Dekretuan xedatutakoarekin bat.


Irati ibaia-San Roman Ermita - Aoiz\nIrati ibaia-San Roman Ermita\nIrati ibaiaren ertzeko ibilbide eder honek San Roman ermitaraino eramango gaitu. Ermita horretan, beaumontarrek eta agramontarrek bake-hitzarmena sinatu zuten 1479. urtean.\nIbilbidea Irati ibaiko bidearen lehen fasea da, eta Agoitzen du abiapuntua, Erdi Aroan egindako Auzolako zubian, hain zuzen ere. Zubia Nafarroako ederrenetako bat da. Bideak San Roman ermitaraino eramango gaitu. Ermita sinplea da, baina balio historiko handikoa. Ondoren, pinu-baso batean sartuko gara Agoizko elurzuloarekin topo egin arte. Bertan, inguruko mendietako elurra metatu eta trinkotu egiten zuten neguan, izotz bihurtzeko eta bertan elikagaiak kontserbatzeko.\nOndoren, Irati ibaiaren gaineko begiratokira joango gara, eta antzinako Ekaiko zerrategia ikusi ahal izango dugu bertatik. XX. mendearen hasierako industria-eraikinen multzo bat da. Atzera egingo dugu berriz bide beretik, eta Erdi Aroko zubira iritsi baino 400 metro lehenago, ibaiaren gaineko pasabidea zeharkatu eta errotaraino joango gara. Garai batean, ehotzeaz gain, argi elektrikoz hornitzen zuen hiribildua.\nHasiera: Aoiz, junto al Ayuntamiento\nBukaera: Aoiz, junto al Ayuntamiento\nBide mota: Lurrezkoa, Porlana\nForma: Lineala, joan-etorria\nBidexka tematikoa Historikoa, Ibai edo iturburuen ingurukoa, Naturalistikoa


Hiria GUZTIAK __SANTA CRUZ DE TENERIFE__ ADEJE ARICO ARONA EL ROSARIO SAN CRISTOBAL DE LA LAGUNA SANTA CRUZ DE TENERIFE SANTA ÚRSULA TACORONTE __LAS PALMAS__ LAS PALMAS DE GRAN CANARIA\nGUZTIAK __SANTA CRUZ DE TENERIFE__ ADEJE ARICO ARONA EL ROSARIO SAN CRISTOBAL DE LA LAGUNA SANTA CRUZ DE TENERIFE SANTA ÚRSULA TACORONTE __LAS PALMAS__ LAS PALMAS DE GRAN CANARIA\nHiri-lurra - Arico (Zona Centro) , 252m2.\nBaserri-lurra - El Rosario (La Esperanza) , 1625m2.\nSalmenta 62.800 €\nBaserri-lurra - El Rosario (La Esperanza) , 4196m2.\nHiri-lurra - Santa Úrsula (Cuesta de La Villa) , Eraikitako azalera 200m2, 291m2.\nHiri-lurra - San Cristobal de La Laguna (El Ortigal) , 655m2.\nHiri-lurra - Santa Cruz de Tenerife (Barranco Grande) , Eraikitako azalera 199m2, 199m2.\nHiri-lurra - El Rosario (La Esperanza) , Eraikitako azalera 2280m2, 2280m2.\nHiri-lurra - Santa Úrsula (Zona Centro) , Eraikitako azalera 997m2, 997m2.\nHiri-lurra - San Cristobal de La Laguna (San Matías) , Eraikitako azalera 1262m2, 1080m2.\nOrubea - El Rosario (La Esperanza) , 447m2, Urbanizazioa.\npisu - Arona (Las Américas) , Eraikitako azalera 56m2, 1 Habitacion , 1 bainugelak, igerilekua.\npisu - Santa Cruz de Tenerife (Zona Centro) , Eraikitako azalera 86m2, 3 Gelak, 1 bainugelak.


Instituzioen babesa eskatu dute atzerrian desagertu diren pertsonen familiek | Gizartea | Berria\nInstituzioen babesa eskatu dute atzerrian desagertu diren pertsonen familiek\nNun Hago elkarteak Eusko Legebiltzarrean azaldu du «babesik gabe» sentitu direla, eta familiaren araberako mailaketa antzeman dutela\nNun Hago elkarteko kideak, Giza Eskubideen Batzordean, atzo. E. PORTILLO / FOKU Tamaina handiagoan ikusi\n2019ko apirilak 11 - Gasteiz\nAdministrazio publikoen babesa eskatu dute Nun Hago elkarteko kideek. Blanca Martinezek eta Maria Jesus Saenzek agerraldia egin zuten atzo Eusko Legebiltzarreko Giza Eskubide eta Berdintasun Batzordearen aurrean. Nun Hago elkartea atzerrian desagertutako pertsonen senideek osatzen dute. Instituzioen «babesik gabe» sentitzen direlako egin diote eskaria familiek batzordeari. Horrez gain, salatu dute instituzioek ez dituztela senide denak berdin tratatzen, «mailakatuta» daudela, eta, ondorioz, kasu batzuk baztertzen direla. Alderdi politiko guztiek elkartasuna erakutsi diete.\nNun Hago elkarteko lehendakaria da Martinez. Haren anaia Miguel Angelen ustezko gorpua Suedian agertu zen, 2005ean. Familiari esan zioten uretan itota hil zela, eta hark zeraman NA fotokopia bati esker identifikatu zutela. Hilotzak ez zuen bihotzik. Londresen lurperatu zuten arren, Martinezek salatu du ez dagoela heriotza hura baieztatzen duen agiririk. «Ez dakigu lurperatu genuen gorpu hura nire anaiarena den; gertatu zena ikertu beharra dago», nabarmendu du elkarteko lehendakariak. Hala, eskatu du gorpu hori lurpetik ateratzeko eta autopsia egiteko.\nMaria Jesus Saenz, berriz, Sabino Lloraren ama da. Haren semea 2004an desagertu zen, Floridan (AEB). Hamabost urte igaro dira orduz geroztik. Saenzek azaldu du instituzio publikoei eskatu dietela kasuan esku hartzeko: «Saioak egin ditugu administrazioekin aritzeko, baina erantzun bera jaso dugu: beti inprimaki bera betetzen ariko bagina bezala». Horrez gain, salatu du «lehen, bigarren eta bosgarren mailako» familiak daudela, eta, beraz, familia guztiek ez dutela lehentasun bera.\nHalere, gaineratu du azken urteotan aurrerapausoren bat edo beste ematea lortu dutela. Azaldu duenez, Jon Iñarritu EH Bilduko senataria bidelagun, Sabino Lloraren desagerpenaren gaineko informazio gehiago lortu dute senideek.\nElkarteko kideek bi desagertu horien egoerak eraman dituzte batzordera; hala eta guztiz ere, senideek nabarmendu dute hainbat direla egoera berberean dauden familiak: Borja Lazarorena, Hodei Egiluzena... «Familia horiengatik guztiengatik gaude, hitz egin ezin dutenengatik», esan du Martinezek.\nNun Hagoko kideek hainbat eskaera egin dituzte batzordean. Iñigo Urkullu lehendakariari eskatu diote desagertutakoen familien alboan egoteko. Izan ere, senideek azaldu dute lehendakariak familia horiei elkartasuna erakutsi ziela 2016an. Horrez gain, eskatu dute adierazpen instituzional bat egitea, familiei babesa emateko.\nBabesa emateko prest\nAlderdiek elkartasuna erakutsi diete Nun Hago-ko kideei. Elkarrekin Podemosek, PSE-EEk eta PPk berretsi dute familiek laguntza behar dutela. Azken horrek gaineratu du ikertu behar direla Martinezen kasuan dauden «irregulartasunak». Julen Arzuaga EH Bilduko legebiltzarkideak ere babesa erakutsi die, eta administrazioen jarrera salatu du. Gaineratu duenez, ikerketetan hutsuneak egoteaz gain, ezin daitezkeela familiak sailkatu. Azkenik, Eva Juez EAJko kideak azaldu du pausoak eman direla Martinezen kasuan: Eusko Jaurlaritza harremanetan jarri da Gogora institutuarekin eta Paco Etxeberria forentsearekin.\nMartinezek eskerrak eman dizkie legebiltzarkideei, eta egoeraren gogortasuna iradoki du. «Nik behar dudan bakarra hau amaitzea da». Saenzek, berriz, semea izan du gogoan; ikerketa abiatzeko eskatu du: «Nire semea ez da estatistika bat: pertsona bat da».


Euria basamortuan – Egizu elkartea\nAsteburu honetan Bardeetan izan gara bizikletekin, beroa, sargoria, euria, hego zein ipar haizea ezagutu ditugu bizikleta gainean, paisaia idor ederrak Nafarroako hegoaldekoak. Ez baduzue ezagutzen plan ederra da udaberrian zein udazkenean bisitatzeko. Guk ederto pasa dugu eta datorren urterako planak egiten hasi gara, bizikletaz nora joan nahi duzu zuk?\nEgizu Getxo Euskaldun elkartea2007-06-11T13:58:34+02:002007-06-11|bizikleta taldea, egizu, irteerak|0 Comments\nLander 2007-06-11 at 14:41 - Reply\nbardeak, berdeak, bordeak, barde berdeak, berde bordeak, borde berdeak, gure guantanamo, galdutakoa agertu zen, olite polite, valtierra, argedas, ascen, eskozía, talde ederra eta jatorra,… oso-oso ondo pasa dut (istriputxo eta guzti)! Datorren urtean Zuberoara!\negizu 2007-06-13 at 12:22 - Reply\noinak asteburuan ipini genituen, atzo zortziko txikia egin genuen, animatzen bazara oin hauekin zeozer asmatu! Nafar hegoaldean hor daude bardeakzabalgune luzeak ez dira berdeakbertan paseatzeko ugari bideaktxirrinduzale denak ez gara bordeak!aiala+rozio


Gizarteko zerbitzuei eta merkataritza elektronikoari buruzko uztailaren 11ko 34/2002 Legea betez, arcmedioambiente.com web gunearen titularra dela jakinarazten du AR Consultores en medio ambiente S.L.(e)k. Aipatu Legearen 10. artikuluak jasotzen duenari jarraikiz, honako datu hauen berri ematen du AR Consultores en medio ambiente S.L.(e)k: Web orri honen titularra AR Consultores en medio ambiente S.L. da, B20876967 IFZ duena, "Registro Mercantil de Gipuzkoa"-n "Tomo 2167, Libro: 0, Folio: 212, Hoja: SS-25461, Inscrip: 5ª" duena, eta Portuetxe, 45B, 2ª planta, oficina 7, 20018, San Sebastián, Gipuzkoa helbide soziala duena. Enpresaren harremanetarako posta elektronikoko helbidea ? da.\nAR Consultores en medio ambiente S.L.(e)ren web gunean barrena nabigatzen, bertara sartzen eta erabiltzen duena erabiltzaile bilakatzen da eta, horrenbestez, AR Consultores en medio ambiente S.L.(e)ren orrietan nabigatzetik hasita, hemen ezarritako erabilera-baldintza guztiak onartzen ditu, kasuak kasu, legez halabeharrez bete beharreko araudia aplikatzeari kalterik egin gabe.\nAR Consultores en medio ambiente S.L.(e)ren web orriek informazio, zerbitzu eta datu ugari eskaintzen dituzte. Erabiltzaileak web gunea behar bezala erabiltzeko erantzukizuna hartzen du bere gain. Aipatu erantzukizunak honako hauek ere barne hartzen ditu:\nWeb orriek eskainitako zenbait eduki edo zerbitzu eskuratzeko orduan, AR Consultores en medio ambiente S.L.(e)k eskura jartzen dituen formularioetan erabiltzaileak ematen duen informazio oro egiazkoa eta legezkoa izatea. Erantzukizuna izango du, halaber, aipatu formularioak betetzerakoan eskuratutako sarrera-gakoei emandako erabileraren inguruan.\nBere erantzukizuna izango da AR Consultores en medio ambiente S.L.(e)k eskainitako informazioa, zerbitzuak eta datuak aipatu baldintzetan, Legean, moralean, jardunbide egokietan edo ordena publikoan ezarritakoaren aurka erabiltzea, bai eta beste moduren batean hirugarren pertsonen eskubideei edo web gunearen funtzionamenduari kalteak eragitea ere.\nAR Consultores en medio ambiente S.L.(e)k ez du inolako ardurarik izango bere web gunean jarritako loturen bidez erabiltzailea sar daitekeen bestelako web orrien edukiaren gainean; bestalde, AR Consultores en medio ambiente S.L.(e)k adierazten du ez dituela inondik inora sareko beste orri batzuk aztertuko edo horien gaineko kontrolik burutuko.\nAR Consultores en medio ambiente S.L.(e)k adierazten du bere web orrietan barrena nabigatzearen ondorioz bere web guneko erabiltzaileei sor dakizkiekeen edonolako kalteak saihesteko beharrezko neurri guztiak hartu dituela. Ondorioz, AR Consultores en medio ambiente S.L.(e)k ez du inondik inora erabiltzaileak Interneten barrena nabigatzearen ondorioz jasan ditzakeen balizko kalteen gaineko erantzukizunik izango.\nAR Consultores en medio ambiente S.L.(e)k bere web gunearen edukian egoki deritzon aldaketak egiteko eskubidea du, aldez aurretik jakinarazi gabe. Bai web gunearen edukiei dagokienez, bai web gunea erabiltzeko baldintzei edo kontratazioaren baldintza orokorrei dagokienez. Aldaketa horiek bere web gunearen bidez egin ahal izango dira zuzenbidean onartzen den edozein modutan, eta halabeharrez bete beharko dira web orrian argitaratuta dauden bitartean eta beste batzuen ordez baliozki aldatzen ez diren artean.\nWeb orrietako testu, irudi zein aurkezpen eta muntaiak egiteko baliabide eta modu guztien ondoriozko jabetza intelektual eta industrialaren eskubideak AR Consultores en medio ambiente S.L.(e)ri dagozkio, berez edo lagapen-hartzaile gisa. Horrenbestez, Espainiako ordenamendu juridikoak jabetza intelektual gisa babestutako obrak izango dira eta alor honetako araudi espainiarra eta komunitateari dagokiona aplikatuko zaie, bai eta gai honi buruzko nazioarteko itunak eta Espainiak sinatutakoak ere.\nEskubide guztiak erreserbatuta daude. Jabetza Intelektualaren Legea betez, espresuki debekatuta dago web orrien eduki guztia edo edukien zati bat AR Consultores en medio ambiente S.L.(e)ren berariazko baimenik gabe kopiatzea, banatzea, jendaurrean jakinaraztea eta erabiltzea.\nAR Consultores en medio ambiente S.L.(e)k, halaber, bere orriak eta edukiak oker erabiltzeagatik edo aipatu baldintzak ez betetzeagatik egoki deritzon akzio zibilak edo penalak aurkezteko eskumena du.\nErabiltzailearen eta AR Consultores en medio ambiente S.L.(e)ren arteko harremana indarreko araudi espainiarraren arabera arautuko da, eta erabiltzailearen eta AR Consultores en medio ambiente S.L.(e)ren artean sor daitekeen edozein eztabaida ebazteko eskumena 20018, San Sebastián, Gipuzkoa udalerriko epaitegi edo auzitegiek izango dute.


Maribel Salas: «Umorea tresna bat da gauza guztiez hitz egiteko» | EIBZko liburutegia\nZer moduz sentitzen zara Nekane Amayaren pertsonaiarekin?\nAurkikuntza ederra izan zen niretzat. Bolada batean komediako pertsonaia guztiak gizonezkoei ematen zizkieten. Vaya semanita: cambio radical iritsi zenean, Nekane Amayaren pertsonaia egitea proposatu zidan Pausokak, eta oso atsegina izan da. Mamia duen pertsonaia da; dibertigarria da, eta inprobisaziorako aukera ematen du. Oso-oso gustagarria da pertsonaia; asko gozatzen dut aktore moduan.\nZer ezberdintasun izango du telesailak aurretik Nekane Amayarekin egin dituzten esketxen eta telefilmaren aldean?\nBerrikuntzarik handiena cameo-ak dira. Pertsonaia ospetsuak trametan sartuko dira: Igor Yebra, Patxi Salinas, Berto Romero, Africa Baeta, Juan Maria Aburto eta abar. Zerbait ezberdina ematen diote telesailari.\nEzkontza ijito batekin hasiko zarete, Amayaren alabarena.\nEzkontza horretan, gainera, senargaiaren gurasoak kirurgialariak dira. Haien eta emaztegai ijitoaren familiaren arteko gatazkak askorako emango du.\nAritz Galarraga BERRIAko bi telebista kritikarietako batek idatzi du iraindua sentitu dela, ijitoen gaineko estereotipo, topiko eta klixeekin. Zer diozu?\nHorren beldurra banuen. Umorearekin hari finekin zabiltza, eta min egin daiteke. Baina umorea tresna bat da gauza guztiez hitz egiteko. Gu errespetuz aritzen gara. Ijitoen kolektiboa Bilboko aurrestreinaldian izango da [atzo egin zuten]. Bakoitzaren umorearen senaren kontua da.\nMartxoan, Dibertsitatearen Aldeko Ijito Feministen Elkarteak protesta bat egin zuen Mediaseten aurrean saio bategatik.\nImajinatzen dut egongo dela jendea iraindua sentitzen dena. Bataren gaitza, bestearen ona. Gu, behintzat, maitasunez aritzen gara.\nAtzo gauean Allí abajo-ren denboraldia amaitu zen. Begoñaren rola jokatzen duzu hor.\nOcho apellidos vascos filmaren ostean, modan dago ipar-hego gatazka. Gu oso pozik gaude telesailaren ikusle datuekin. Batzuei ez zaizkie estereotipoak gustatzen, baina beste askori grazia egiten diete. Muturrera eramandako umorea da.\nHirugarren denboraldian jarraituko al duzu?\nBai, orain kontratu berrirako baldintzak negoziatzen ari gara.\nKategoria Berria egunkaria, D eredua, DBH 3. eta 4. mailak, Elkarrizketa, Euskara, Telebista, Telesailak, etiketak Humorea, Ijitoak, Maribel Salas, Nekane Amaya, Urtzi Urkizu, Vaya Semanita by liburutegia. Gorde lotura.


About: dbpedia-eu:Euskal_Herriko_arkua Goto Sponge NotDistinct Permalink\nEuskal Herriko arkua edo Euskal Herriko atalasea —Eusko Mendiak edo (nahiz eta berez euskarari loturiko izena ez izan) Euskal Mendiak izenez ere ezaguna— Euskal Herriko geografia eremu bat da, muga hauen artean dagoena: Pirinioen (arkuaren ekialdeko muga), Kantauriar mendikatearen (mendebaldekoa), Bizkaiko golkoaren (iparraldekoa) eta Ebroko sakonunearen (hegoaldekoa) artean, alegia. Horrenbestez, Bizkai osoa, Gipuzkoa osoa, Araba gehiena (Arabako Errioxa izan ezik) eta Nafarroako ipar-mendebaldea barne hartzen ditu.\nEuskal Herriko arkua edo Euskal Herriko atalasea —Eusko Mendiak edo (nahiz eta berez euskarari loturiko izena ez izan) Euskal Mendiak izenez ere ezaguna— Euskal Herriko geografia eremu bat da, muga hauen artean dagoena: Pirinioen (arkuaren ekialdeko muga), Kantauriar mendikatearen (mendebaldekoa), Bizkaiko golkoaren (iparraldekoa) eta Ebroko sakonunearen (hegoaldekoa) artean, alegia. Horrenbestez, Bizkai osoa, Gipuzkoa osoa, Araba gehiena (Arabako Errioxa izan ezik) eta Nafarroako ipar-mendebaldea barne hartzen ditu. Geologiari dagokionez, tolestura mesozoikoek eratzen dute; tolestura horiek mendebalde-ekialde norabide orokorra dute, arku itxura ematen dien kurbatura arin batekin. Altuera ertaineko mendilerroz osatua dago, eta punturik altuena Aitxuri da, 1.551 metrorekin, Aizkorriko mendilerroan. Paraleloak diren bi mendilerro kate dira: barnealdekoa bata, eta kostaldekoa bestea. * Barnealdetik, honako mendilerro hauek ditu: * Gorobel * Gasteiz mendiak (Kapildui, 1.177 metro) * Urbasa (1.000 metro inguruko goi-ordokia) * Andimendi (Beriain, 1.493 metro). * Kostaldetik, berriz, mendilerro hauek ditu: * Gorbeiako mendilerroa (Gorbeia, 1.481m) * Anbotoko mendilerroa (Anboto, 1.331m) * Elgeako mendilerroa * Aralar (Txindoki, 1.346m) * Oizko mendilerroa (Oiz) * Ganekogorta\nis mountain range of


Marraskilo Tour 2011\nJose-k sortua, 2011, iraila 25 - 13:12\nSoraluze – Sagar erreka – Topinburu – Azurtza – Gallastegitorre – Krabelinaitz – Soraluze – Ezozi – Goenetxetxoko etxetxo – Kortazar – Atxolin - Kurutzebakar – Artzaintxaboleta – Ipiñarrieta – San Andres – Soraluze\nSoraluzeko Kirol Bazkunako Mendi Taldeak antolatuta, V. Marraskilo Tour mendi ibilaldia ospatu zen atzo (2011/9/24). Hauxe izan zen ibilbidea.\nUrolako Bidegorria (Azpeitia - Legazpi)\ninaxio-k sortua, 2011, abuztua 26 - 13:20\nAzpeitia - Loiola - Azkoitia - Urretxu - Zumarraga - Legazpi - itzulera bide beretik.\nUrolako trenbide zaharraren arrastoa jarraitzen duen bidegorria da hau. Tunel ugari dago bidean, baina argiztatuta eta asfaltatuta daude denak eta bidea zabala eta garbia da denean. Erraza da bidea jarraitzea bi lekutan izan ezik: Loiolako santutegiaren inguruetan (Iparraldetik inguratu behar da) eta Azkoitiko erdigunean (errepide nagusiari jarraitu Urretxu aldera). Bidea oraingoz (2011ko abuztua) Azpeitiko futbolzelaien aldamenean hasi eta Legazpiko sarrerako industriagunean amaitzen da.\ninaxio-k sortua, 2011, abuztua 21 - 17:40\nAltza - Antxo - Errenteria - Gabierrota - Fanderia - Ugaldetxo - Altzibar - Ergoien - Arditurri\nArditurriko bidegorria Altza alderaino luzatzen da, urbanizatutako eremu zabal bat zeharkatuz (Errenteria, Pasaia). Arretaz ibili beharra dago denean, jende asko dabilelako, bai bidean eta bai inguruetan, kale ingurune horretan batez ere. Ugaldetxotik Arditurrirainoko tartean hainbat tunel labur zeharkatzen dira, baina nahiko laburrak dira eta luzeenak argiztatuta daude. Bidea nahiko zabala da eta berariz prestatuta dago; gora-behera txikia da (garai bateko trenbide zahar baten arrastoa jarraitzen du).\nAmezketatik Balerdira igoera\nJose-k sortua, 2011, maiatza 1 - 00:43\nAizarnako bailara inguratzen\nJose-k sortua, 2011, apirila 25 - 22:35\nAizarna - Santa Engrazia\nSan Anton ermitaren ingurutik Ipuliñora igoera\nJose-k sortua, 2011, apirila 16 - 11:33\nIgartzatik Atxurbide eta Esparrura igoera\nJose-k sortua, 2011, urtarrila 7 - 11:30\nIgartza - Olaberria - Atxurbide - Esparru - Olaberria - Igartza


EAJ-PNVk ziurtatu du aurrekontu hauek 11.500 lanpostu sortzeko eta langabezia% 9 inguru murrizteko markoa izango direla\nEusko Legebiltzarrak ostiral honetan onartu ditu 2020rako aurrekontuak, XI. legegintzaldiko azkenak, jeltzaleek eta sozialistek Elkarrekin Podemosen talde parlamentarioarekin lortutako akordioari esker. Oposizioko gainerako alderdiek, EH Bilduk eta PPk, eta Ezker Anitzako bi legebiltzarkidek, 11.774 milioi euroko kontuen aurka bozkatu dute, aurtengo ekitaldian baino% 2,9 gehiago\n27 Abendua | Eusko Legebiltzarra\n"Euskadik behar dituen aurrekontuak dira, 2020an gobernu-programan hartutako konpromisoak garatu ahal izateko eta herri honek bere ongizate-estatua hazten eta indartzen jarrai dezan". Mikel Arruabarrenak nabarmendu du kontu horiek egonkortasun politiko eta instituzionala sendotuko dutela\nProiektu honen berrikuntza gisa, genero-ikuspuntua eta klima-aldaketaren eta jasangarritasunaren aurkako ekintzan egindako ahalegin ekonomiko handia nabarmentzen dira.\nArruabarrenak EH Bilduri eta PPri eskatu die alde batera uzteko taktiko politikoa eta Jaurlaritzari eta EAJri higatzeko jarrera, eta elkarrizketara eta akordiora hurbiltzeko. "Guztiekin jarraituko dugu lanean. Gure eskua beti zabalik "\nEusko Legebiltzarrak 2020rako Euskadiko Aurrekontuak onartu ditu ostiral honetan, legegintzaldi honetako azkenak, EAJk eta PSE-EEk Elkarrekin Podemosen taldearekin lortutako akordioari esker. EH Bilduk eta PPk eta Ezker Anitza-IUko bi legebiltzarkideek (Elkarrekin Podemosen taldea osatzen dute) aurka bozkatu dute. Datorren urterako aurrekontua 11.774 milioi eurokoa da, aurrekoan baino %2,9 gehiago; baliabide publikoen %77,5 gastu sozialera bideratuko da: osasuna, hezkuntza eta gizarte politikak. EAJ-PNVren ustez, kontu publikoak onartzeak erakundeen eta aurrekontuen egonkortasuna indartzen du, eta Eusko Jaurlaritzak XI. legealdirako ezarritako helburuak gauzatzea ahalbidetzen du. Mikel Arruabarrena legebiltzarkideak tribunan azaldu duenez, Euskadin aberastasuna eta enplegua sortzen jarraitzeko esparrua izango dira aurrekontu horiek. "Aurrekontuen Legea finantza- eta egonkortasun-esparrua izango da, eta 11.500 lanpostu sortuko dira datorren urtean; langabezia-tasa% 9 inguru jaitsiko da, eta zorra gure BPGaren% 12tik gora murriztuko da. Osakidetza eta hezkuntza publiko, unibertsal eta kalitatezkoa bermatzen jarraitzeko esparrua izango dira ". Erronka gisa, bi nabarmendu ditu Arruabarrenak: osasun publikoaren erabiltzaileen gogobetetzeari eustea (gaur egun ia %90era iristen diren tasetan) eta hezkuntza sistemaren bikaintasuna are gehiago hobetzea.\nEAJ-PNVko legebiltzarkide eta bozeramaile ekonomikoak EH Bilduren eta PPren jarrera gaitzetsi du, negoziazioan sartzeari uko egin diotelako, eta gogorarazi die "jendeak emaitzak eskatzen dituela, akordioak eskatzen dituela, politikariok soldatak irabaz ditzagula herritarrentzat onak diren gauzak adostuz. Eta gaur onartuko ditugun kontu hauek dira gure ongizate estatua hazten eta indartzen jarraitzeko onenak ". Bi alderdi horiek akordioari ezezkoa eman arren, jeltzaleek berriz ere eskua luzatzen diote elkar ulertzeari, ezberdinen arteko akordioa dela herri honek behar eta eskatzen duena onartuz. Ildo horretan, Arruabarrenak balioan jarri ditu Elkarrekin Podemosen jarrera "heldua eta arduratsua" eta alderdi moreak zein Eusko Jaurlaritzak politika egiteko eta herritarren interesak norbanakoen gainetik jartzeko egindako ahalegina. "Oso denbora gutxian, Elkarrekin Podemos oposizioko aktorerik eragingarriena izatera pasatu da, eta ez bakarrik aurrekontuen arloko akordioagatik, baita bizikidetzaren eta autogobernuaren esparruetan egiten dituen mugimenduengatik ere".\n"Erraztaileak Madrilen, boikotatzaileak hemen". Zuengandik gauza handiak espero ditugu, esan die Arruababrrenak, eta jarraian euskal gizarteari aurkezten zaizkion "zerbitzu-orriari" buruz galdetu die. "Madrilen lortu dugun azkena da egiteke dauden transferentzien egutegi bat, eta pentsioei KPI igotzea 2018an eta 2019an. Hori da, oro har, gure zerbitzu-orria. Jaurlaritza gisa, kupoaren berritzea edo finantza-erregularizazioa aipa genitzake. Zer aurkezten dio EH Bilduk euskal gizarteari? Orain Madrilen erraztaileak zaretela, zuengandik gauza handiak espero ditugu ".\nNegoziazioen hasieratik akordiorako bidea ahalbidetzeko borondaterik ez izatea aurpegiratu die legebiltzarkide jeltzaleak popularrei. “Zuek aukera zenuten zuzenketekin Jaurlaritzaren politika publikoak indartzeko eta zuen gizarte-eredua eraikitzeko, baina ezetz esan zenuten, ez zitzaielako interesatzen”. "Azken hamarkadetan eraikitako eredu horrek funtzionatzen du. Errealitateak esaten duena da euskal administrazioak ondo kudeatuta daudela eta munduko gardenenetakoak direla. Zoritxarrez, oposizioarentzat, gauzak zentzuz doaz "


Donostia Zinemaldia :: Ez da zaharrentzako lurraldea\nHemen zaude: Lehen orrialdea > 62. Edizioa 2014 > Zinemaldiaren Egunkaria\t> Ez da zaharrentzako lurraldea\nEz da zaharrentzako lurraldea\nAurten, euskarazko pelikulen kopurua inoiz baino gehiago hazi da Donostiako Zinemaldian, gaztetxoei zuzendurikoak batik bat. Hala, 62. edizioak haurrentzako bereziki pentsaturiko film batzuen hautaketa aurkeztuko du, guztiak euskarara bikoiztuak (Zineuskadiren parte hartzearekin, Zinema Euskaraz programaren baitan). Modu oneko prezioan gainera, haur eta laguntzaile bakoitzeko bi euro besterik ez.\nEgia da neska-mutil koxkorrenek film hauek aurrez ikusteko aukera izan dutela, bai zinean nola gurasoek isil-ostuka internetetik jaitsitako bertsio digitaletan. Nolanahi ere, txikitxikienek ez dute oraindik horren aukerarik izan eta segur ‘ipotxak bezala’ gozatuko dutela Trueba eta Principeko emanaldi berezietan.\nAsteburu honetan bertan, hor dugu Jean-Pierre Jeuneten Gazte harrigarria, T.S. Spivet, zeinean Montanako arrantxo batean bere familia bitxiarekin bizi den 12 urteko jenioaren abenturak kontatzen zaizkigun. Aski ezaguna da, halaber, Afrikako oihanean hilko diren bi esploratzaileen seme Tarzan-i buruzko istorioa. Gorila batzuek umea topatu, eta haietako bat balitz bezala hartuko dutenekoa.\nBestalde, dinosauroen pauso-hots bigunak entzungo dira egunsentian, Dinosauroen artean. Historiaurreko Alaskan, Patch dinosauro xarmagarri eta arduratsua eta bere familia ezagutuko ditugu. Patchek eta familiak janariaren bila egingo duten urteroko migrazioan beren atzetik ibiliko gara. Igande arratsaldean, berriz, Surly eta Buddy katagorri litxarreroak ezagutuko ditugu Hurrak eta lapurrak pelikulan.\nHilak 27rako geratuko dira, batetik, hartzen munduan girotutako Ernest & Celine, eta bestalde, Kon-Tiki pelikula, XX. mendeko bidaia harrigarrienetako batean oinarrituta dagoena. Kon-Tiki baltsan 8.000 kilometroko zeharkaldia egin zuten, munduari teoria ausart bat frogatzeko: Polinesiako lehenengo biztanleek Ozeano Barea zeharkatu zutela eta Hego Amerikakoak zirela, ez Asiakoak. S.B.


Eskola-umeen euskarazko adierazkortasuna!\nFutbolinean onenak gu laurok izan gara, aita! “Bi kontra bi” jolastu gara, urlia “superona” da “bolillakin” ematen, sandia “baselinetan” eta ni “trallazo”ekin “gol fantasmak” sartzen. Gero denak guri begira, eta lau onenak “partidazoa” jokatu genuen, “golazoak” sartu genituen, bederatzi eta bederatzi, eta azkena guk sartu genuen; orduan pozarekin futbolina mugitu nuen (kristona...!).\nEz dakit zenbat aldiz esan diodan “bi bi” ez baizik eta “bi eta bi” esaten dela euskaraz, gaztelaniaz ez bezala –orain ondo esaten du gehienetan–; eta beste horrenbestetan, “bi bitara” edo “bi biren kontra”, baina honetan gehiagotan egiten du huts. Komatxoen artean ipini ditudan hitz edo esapide horiek behin eta berriz esaten ditu, hitz horiek bereganatua diote bihotza, neke da horiei aurre egitea. Euskarazko salbuespena: “Tripa-jotzen” izan liteke. Zer da tripa-jotzea, seme? Barillarekin superfuerte jotzea eta orduan begira dagoenak tripakoa hartzen du, tripan kolpea.


Aza 14, 2018\tNork:\tUrola Kostako Hitza\t-\nJavier Beristainek pentsioen inguruan kaleratutako iritzi artikulua da honako hau:\n“Aspaldian denon ahotan darabilkigun hitzetako bat da krisia. Krisiak bazter guztiak harrotu ditu, eta bere eragina talde edo kolektibo ugarik pairatu dute, batez ere, talde ahulenek. Horien artean pentsiodunak aurkitzen dira. Honezkero ia denok dakigu pentsiodunek daramaten borroka euren pentsioen duintasuna defendatzeko asmoz.\nArazoari irtenbidea aurkitu nahian, urriaren 31an izan zen udal osoaren ohiko bilkuran, EH Bildu Udal taldeak pentsioei buruzko mozioa aurkeztu zuen. EAJ eta PSE-EEk mozio horren aurka bozkatu zuten eta Azkoitia Bai abstenitu egin zen. Horrenbestez, bertan behera gelditu zen EH Bildu koalizioaren mozioa. Maxixatzenek esatera, EAJ alderdiko Ana Azkoitia zinegotziak azaldu omen zuen pentsioak osatzeko eskumenik ez duela udalak: “Diru laguntzak ematea posible da, larrialdi egoeran dauden pertsonei, baina pentsioak osatzeko eskumenik ez daukagu”.\n– Azpeitiko Udala Baigera Jubilatuen Elkartearekin elkarlanean herritarren bizi baldintzak hobetzeko asmoz eta… Azkoitiko Udala?\n– Azpeitiko Udalak pentsioak osatzeko baimena badu, Azkoitikoak zergatik ez du?\n– Azpeitiko adineko bizilagunek udalaren diru laguntza badute, Azkoitikoek zergatik ez?\n– Nola da posible bi herri hauetako udalen jarrera hain desberdina izatea arazo berdinaren aurrean?\n– Udalean zein talde politikok agintzen duen zerikusia ote du?\nHorra nire galderak. Erantzunen zain gelditzen naiz, eta uste dut hainbat azkoitiar ere baietz”.\nBideoa: Labarren bila zebilen kotxe bat ...\nNork: baleike.eus Aktualitatea. - Abe 10, 2018\nAbenduaren 12an, odola emateko hitzordu ...


La Basu eta EH Sona izango dira Basque Musicen protagonistak MMVVn – Musika bulegoa\nLa Basu eta EH Sona izango dira Basque Musicen protagonistak MMVVn\nBasque Music, euskal musika kanpoan zabaltzea helburu duen plataforma, aurten ere izango da Viceko Mercat de Música Viva (MMVV) ekitaldian, irailaren 12tik 16ra bitartean. Aurreko ekitaldietan bezala, Basque Musicek musika-industriaren topaketa profesional hori baliatuko du Euskal Herria Sona jaialdia ofizialki aurkezteko, eta, aurkezpenarekin batera izango den showcasean, La Basu kantaria arituko da.\nSektoreko profesionalentzako aurkezpenaren ondoren, horiek bertatik bertara ezagutu ahal izango dute Elena Caballero, La Basu –izen artistikoa–, Basque Musicek antolatutako showcasean arituko baita. 20 urteko ibilbide musikala duela, Euskal Herriko emakumezkoen raparen adierazgarri nagusia da La Basu. Showcasean, 2017an plazaratu zuen Ni naiz izotz erregina azken diskoko kanta batzuk izango dira entzungai. Emakumezko bakarlari batek egindako rap estiloko lehen diskoa da eta euskara hutsean dago. Horretan, rapa bertsoekin eta dancehall eta swing estiloekin nahasten da.


Bertso saioa Iurretako plazan\nDurangaldeko Berbalagunok, Iurretako jai batzordearekin batera, bertso-saioa antolatu dugu ekainaren 20an Iurretako plazan. Unai Iturriaga, Miren Amuriza, Eli Pagola eta Eneko Abasolo “Abarkas” hiketan ariko…\nDurangaldeko berbalagunetik, hitanoa berpizteko asmoz, poltsikorako hitanoa liburuxka sortu dugu. Bertan aurkituko dituzu hitanoari buruzko informazio guztia eta aditz nagusiak. Hitanoan murgiltzeko tresna baliagarria. Deskargatu…\nMendilagun irteera zoragarria egin genuen Erdella Mendizale Taldearekin batera pasa den zapatuan Elorrioko ermitetatik. Lagun giroan goiz pasa itzela esgin genuen. Eskerrik asko, Erdella eta…\nHurrengo asteetako Berbalagun irteerak\nHona hemen hurrengo asteetako irteerak. Urkiolako eta Intxortako irteerarako ez dago lekurik. Elorrioko mendi irteeran oraindik izena eman dezakezu.\n1 2 3 4 … 87 >>


Perlbeginnes 9 opening by azuma satoshi 414 views\nWater by gustavfagerstrom 1680 views\nฉันเหมือนใคร สุขศึกษา ม.1 7 by ai17 560 views\nUS by Bennett Gordon Cf... 549 views\nIo vangelo iii_avvento_anno_b_14 di... by Maike Loes 332 views\n1. Euskadiko Irakurketa Publikoko Sarea Red de Lectura Pública de EuskadiBESTE KATALOGO BATZUETAKO ERREGISTROAK ATZEMATEKOPROZEDURAKatalogatzen ez duten liburutegiek AbsysNet-eko sarean oraindik katalogatu barikdauden hainbat erregistrori alta eman ahal izateko, Liburutegi Zerbitzuak edozeinerregistro BNEko (Espainiako Biblioteka Nazionala) eta REBECAko webguneetatikdeskargatu ahal izateko prozedura bat ezarri du. Erregistro horiek deskargatu ondoren,Liburutegi Zerbitzura bidali behar dira, eta han berrikusi eta AbsysNet-en kargatukodira.Prozeduraren deskribapenaErregistroak deskargatzeko egin beharreko urratsak hauek dira: 1) Behin erregistoa/k AbsysNet-en ez daudela egiaztatu ondoren, bilaketa bat egin behar da: 1. Lehenik eta behin, Biblioteka Nazionalaren (BNE) webean: http://ww.bne.es 2. Bigarren aukera Rebeca-n bilatzea izango da: http://www.mcu.es/rebeca/cargarFiltro.do?cache=init&layout=rebe ca&language=es 2) Behin interesatzen zaizkigun erregistroak aurkitu ondoren, deskargatu egingo ditugu, katalogo bakoitzak ezarritako argibideei jarraituz, betiere. 3) Sortutako fitxategia posta elektronikoz bidaliko zaio Lola Martínezi. md-martinez@ej-gv.es Mezuaren “gaia” atalean, liburutegiaren izena eta “Katalogatzeko” hitza adieraziko dira. Adibidez: Amorebieta -- Katalogatzeko 4) Teknikari batek erregistroak AbsysNet-en kargatuko eta egokituko ditu, Liburutegi Zerbitzuak ezarritako estandarri jarraikiz. 5) Datuak kargatutakoan, dagokion liburutegiari abisatuko zaio, dituen aleei alta eman diezaien.Beste katalogo batzuetako erregistroak atzemateko prozedura Orrialdea: 7tik 1\n2. Euskadiko Irakurketa Publikoko Sarea Red de Lectura Pública de EuskadiErregistro-bilaketa Liburutegi Nazionalean 1) Dokumentua BNEren katalogoan bilatuko dugu. Adibidez: bilaketa ISBN zenbakiaren bidez egingo dugu 2) Interesatzen zaigun dokumentua lortuko dugu. Bistaratze modu honekin ez ditugu katalogaziorako beharrezko diren datu guztiak; hori dela eta, “Cambiar visualización” aukeran sakatu behar da. Pantaila horretan, aukera hauek hautatuko ditugu: visualización: Todos/as Formato MARC: Sí Era horretan fitxa bibliografikoko eremu guztiak ikusi ahal izango ditugu.Beste katalogo batzuetako erregistroak atzemateko prozedura Orrialdea: 7tik 2\n3. Euskadiko Irakurketa Publikoko Sarea Red de Lectura Pública de Euskadi 3) Datu guztiak ditugunez, “ebaki/itsatsi” bat egingo du: informazio hori guztia ebaki eta Word dokumentu batean itsatsi. 4) Eragiketa nahi beste aldiz errepikatuko dugu (zenbat erregistro, hainbat aldi), eta deskargatutako guztiak Word dokumentu berean kopiatuko. 5) Fitxategia gordeko dugu, eta e-mail bidez helbide honetara bidaliko: md-martinez@ejgv.esBeste katalogo batzuetako erregistroak atzemateko prozedura Orrialdea: 7tik 3\n4. Euskadiko Irakurketa Publikoko Sarea Red de Lectura Pública de Euskadi Mezuaren “gaia” atalean, liburutegiaren izena eta “Katalogatzeko” hitza adieraziko dira. Adibidez: Amorebieta -- Katalogatzeko 6) Liburutegi Zerbitzuan, jasotzen diren erregistroak kargatuko dira. Behin kargatu eta araztu ondoren, liburutegiari abisatuko zaio, ale horiei alta eman diezaien.Beste katalogo batzuetako erregistroak atzemateko prozedura Orrialdea: 7tik 4\n5. Euskadiko Irakurketa Publikoko Sarea Red de Lectura Pública de EuskadiErregistro-bilaketa REBECAn 1) Dokumentua REBECAko katalogoan bilatuko dugu. 2) Interesatzen zaigun dokumentua lortuko dugu, eta haren gainean sakatuko, datu guztiak ikusteko. ISBD aukeran sakatuko dugu, bistaratzea aldatzeko; era horretan, fitxa bibliografikoa egiteko beharrezko eremu guztiak ikusiko ditugu.Beste katalogo batzuetako erregistroak atzemateko prozedura Orrialdea: 7tik 5\n6. Euskadiko Irakurketa Publikoko Sarea Red de Lectura Pública de Euskadi 3) Datu guztiak ditugunez, “ebaki/itsatsi” bat egingo du: informazio hori guztia ebaki eta Word dokumentu batean itsatsi. 4) Eragiketa nahi beste aldiz errepikatuko dugu (zenbat erregistro, hainbat aldi), eta deskargatutako guztiak Word dokumentu berean kopiatuko. 5) Fitxategia gordeko dugu, eta e-mail bidez helbide honetara bidaliko: md-martinez@ejgv.es 6) Liburutegi Zerbitzuan, jasotzen diren erregistroak kargatuko dira. Behin kargatu eta araztu ondoren, liburutegiari abisatuko zaio, ale horiei alta eman diezaien.Inongo katalogotan aurkitzen ez diren erregistroakBeste katalogo batzuetako erregistroak atzemateko prozedura Orrialdea: 7tik 6\n7. Euskadiko Irakurketa Publikoko Sarea Red de Lectura Pública de EuskadiKatalogoari inongo katalogotan aurkitzea posible ez den erregistroren bat erantsi nahiizanez gero, honako datu hauek bidali beharko dira: Egilea: Izenburua: Argitaratze-tokia: Argitaletxea: Urtea: Argitaraldia: Legezko gordailuaren zenbakia: ISBN zenbakia: Orrialdeak: Zentimetroak: Seriea: Serie-zenbakia: (haurrentzako liburuak izanez gero) Hartzailea: Liburuaren gaia:Beste aukera bat da atariaren irudi eskaneatu bat eta katalogaziorako informaziobaliagarria eskaini dezaketen orrialde guztiak eranstea.Beste katalogo batzuetako erregistroak atzemateko prozedura Orrialdea: 7tik 7


Aieteko konferentziak 10 urte\nPaul Rios orduko Lokarriko koordinatzaile eta Aieteko konferentziaren arduradunak gogoratu du mugarri izan zela goi-bilera hura, nahiz eta "ETAren amaiera berandu etorri zen". Madrilgo Gobernuaren partetik erantzunik ez zen etorri eta hori ez zegoen aurre ikusita: "Ez genuen B planik", esan du.\nAgus Hernan, Foro Sozialeko bozeramailea\nAgus Hernan: "Oso bake prozesu berritzailea izan zen gurea. Arreta haundiz jarraitu da munduan"\n"Mugarri bat izan zen Aiete". Hala azpimarratu dute "Faktoria"n Paul Rios Lokarriko koordinatzaile eta konferentzia haren antolatzaileak eta Agus Hernan Foro Sozialeko bozeramaileak.\nRiosek harrotasunez gogoratu ditu ordukoak nahiz eta, gaur eguneko ikuspegitik, egindako lanari ikusten dizkion beste itzal batzuk ere. Alde batetik, ETAren amaiera berandu etorri zelako eta, bestetik, B planik ez zutelako prestatu orain hamar urteko artan. "Espero genuen Espainiako Gobernuaren partetik urratsak izatea. Ez zen hala gertatu eta ez genuen alternatibarik pentsatu", esan du.\nAgus Hernanek berretsi du "oso prozesu berritzailea" izan zela Aieteko konferentziarekin mamitu zen prozesu hori. Eta nabarmendu du erreferentziazkoa dela nazioartean bake prozesuetan ari diren adituen artean: "Arreta handiz jarraitu da munduan", adierazi du.\nHain zuzen ere, prozesu horretatik ateratako irakaspenak partekatzea da gaur Aieten bertan egingo den topaketa "anitzaren" helburua. Presoen auzia erabat konpontzeko urratsak eman behar direla azaldu duen arren, gai horren inguruan dagoen kontsentsua nabarmendu du eta bide beretik egin behar dela orain memoriaren arloan ere. Azaldu du ongietorrien auzian lan diskretu handia egin dela eta gutxitzen ari direla horrelako ekitaldiak. "Sumindura alde batera utzita", azpimarratu du, "izpiritu eraikitzailez egin behar da aurrera kontakizunaren alorrean ere".


NABOko azkeneko Udaleku, pandemia aurrekoa, 2019an San Frantziskon, bertako Gure Euskal Etxe aurrean (arg NABO)\nBakersfield, Kalifornia, AEB. Arlo eta ekinbide guztietan ari da izaten aurtengoa 'transizio' edo 'normalizazio' urtea, eta bokazio horrekin ari dira antolatzen berriro ere, azken bi urteetan Covid-19agatik etendako hainbat ekimen, horien artean NABOk urtero antolatu ohi duen 10-15 urte bitarteko euskal-amerikar haur eta gazteen Udaleku. Federazioak berak adierazi duenez, AEB osotik etorririk, 89 izango dira bihar ostirala Bakerfielden hasiko den 2022 Udalekuk bilduko dituen partaideak, hiriko Kern County Basque Club eta NABO bera antolatzaile.\nItzulera honetan, ohi baino zerbait laburragoa izango da Udalekuren edizioa, eta ohiko ia bi asteen ordez bihar ostirala hasi, haurren harrera-ekitaldiarekin, eta datorren asteko larunbateko, ekainaren 25eko, azken emanaldiarekin bukatuko da, KCBCen pilotaleku eta egoitza zabalean. Irakasleak bertakoak eta Euskal Herritik iritsitakoak izango dira eta irakatsi eta landuko diren gaiak, ohikoak Udalekun: euskal dantza, euskara, txistu, pilota, kultura, sukaldaritza...\nPandemia aurretik San Frantziskon egin zen azkeneko Udalekuko bideoa bertako irudiekin\nOhi legez, haurrak bertako euskal familien etxeetan egingo dute lo eta goizean goiz egunero abiatuko dira Euskal Etxera, bertan eskolak hartu eta astialdi ekintzak egiteko. Jakina denez, Udalekuren helburua, haurrei euskal kulturan oinarrizko formakuntza bat ematea da, askotan bizitza osoan iraungo duten eta herrialdeko beste euskal etxe eta komunitateetako haurren artean laguntxo berriak egiten dituzten bitartean.\nAurtengoan, Udalekuren amaiera markatzen duen azken emanaldia ekainaren 25ean egingo da, eta bertara familia guztiak eta euskaldunak oro daude gonbidatuta. Saioan zehar, partaideek Udalekun zehar ikasi dutena erakutsiko dute euren guraso eta familiakoen eta komunitatearen aurrean. Bertaratzeko asmoa baduzu, antolatzaileek eskatu dute janaria aldez aurretik erostea hemen. Afaria 17:30etan zerbitzatuko da eta emanaldia 19:00etan hasiko, giro ederreko arratsaldepasa iragarriz.\nMila esker haurrei, gurasoei, irakasleei, NABO eta Bakersfieldeko antolatzaileei eta hau guztia berriz ere ahalbideratu dutenei!


Baztanga | herria | GAUR8 - mila leiho zabalik\nIloba bat Zegama-Aizkorri lasterketa prestatzen ari da bizi den bost solairuko etxean eskailerak igo eta jaitsi. Lastima ez dela Atotxako Dorrean bizi, bestela Jorneten markak hautsiko zituen. Neu ere ibili naiz etxepera jaitsi eta korrika itzuli batzuk egiten, baina, jarrera hori zilegitasunaren mugan zegoela-eta, etxeko emakumeek zumba saio bat jartzen didate Youtuben eta, hainbeste serie egiten ditut bularrak goititu eta ipurmasailak gotortzeko, non beldur naizen itxialditik ez ote naizen trans baten itxurarekin aterako.\nEgoera ez da erosoa eta abaildurak jotzen nauenean Xenpelarren garaiko itxialdiekin gogoratzen naiz. XIX. mendeko bertsolaritzaren gailurra izan zen, “Ia guriak egin du” eta “Iparragirre abila dela” bertso sorten egilea.\nErrenteriako Fabrika Handian egiten zuen lan eta, hirugarren alabak 3 urte zituela, emaztea baztanga harrapatuta hil zen 1869ko urriaren 25ean. Xenpelar bera ere kutsatu eta hilabete eta erdi geroago zendu zen, 34 urte zituela.\nBien bitartean, arreba Maria Luisa, haurdun zegoela, alaba txiki bat senarrarekin utzi eta anaia eta ilobatxoak zaintzera sartu zen kutsatutako etxe horretara, bere bizia eta sabelean zeramanarena arrisku gorrian jarriz. Xenpelar hil zen egun berean jaio zen Daniela, Maria Luisaren alabatxoa, baina hamar egun bakarrik egin zituen bizirik, abenduaren 17an hil baitzen umea eta biharamunean ama, biak ere gaitz berarekin.\nMirariz bezala, bertsolariaren hiru alabak atera ziren bizirik. Hiru hilabeteko epean baztangak 29 lagun eraman zituen Errenterian.\nKontakizun lazgarri hau gaztetan irakurri genuenoi arrebaren erabakiak txunditu gintuen eta beste irudi batek ere bai: itxita zeuden etxeetatik tarteka leihotik soka bat ateratzen zuten eta hari lotuta saski bat jakiak eta bestelakoak jaso zitzaten.\nXenpelar begikoa izan dute euskal artistek. Antonio Valverde Ayaldek margolan bat utzi zigun eta Oteizak bi irudi. Horietako batek Giacomettirena dirudi eta gizon segail eta okertu bat erakusten du. Bertsozale Elkarteak urteetan eman izan die sari moduan irudi hori txapeldunei. Andoni Egañak lau bat izango ditu ganbaran. Egunotan, eskuetan Xenpelar bana hartuta, zumba edo pesak egiten irudikatzen dut hura ere. •


REKORDING Ahanzturak « audio-lab\nAUDIOLABek enkarguzko lan bat osatu du DSS2016 Europear Kultur hiriburutzaren egitarauaren barne kokatzen den REKORDING egitasmorako.\nHiritarren oroitzapenak eta memoriak oinarri hartuz osatutako Audiogida sail baten inguruan antoaltutako egitasmoa da REKORDING. Testuinguru hortan, AUDIOLABek ahanzturak izeneko lana osatu du. Izenburuak dion bezala, hirian ahanztutako gauzak kudeatzen dituzten hainbat langile eta zerbitzuetako arduradunekin egindako elkarrizketetan oinarrituz. memoria oroen esistentzian ezinbesteko garrantzia duen ahanzturan jarri nahi izan dugu arreta.\nElkarrizketa horiek aldiberean, idazle desberdinei banatu zaizkie, haien gainean idatzi, istorio eta erreflexio ezberdinak gehitzeko. Elementu guzti horiekin, eta jakina hirian bertan jasotako beste hainbat soinurekin osatu da lana.\nGidoiak: Arantxa Iturbe, Maialen Lujanbio, Xabier Erkizia\nAhotsak: Arantxa Iturbe, Maialen Lujanbio, Xabier Erkizia, Luca Rullo, Cristina (Donostiako Udaltzaingoa – Galduriko Objektuak), Maria Jose Ochoa (Correos – 2 zonadeko komunikazio arduraduna), Alberto Armendariz (Correos – Donostiako bulego nagusiko zuzendaria), Aritz Arenales (dBUS – mantenua), Olga (DBUS – bezeroari arreta), Ana (Kontxako hondartza), Arantxa (Edorta pentsioa)\nEskerrak: Itziar Zorita, Frantxis Lopez Landetxe , Donostiako Correos, Koldo Mitxelena liburutegia, Donostiako DBUS geltoki nagusia, Donostiako Udaltzaingoa, Donostiako Kontxako hondartza, Donostiako Udala, AFAGI, Maite Arroitajauregi, Iban Urizar, Yannick Dauby, Iñigo Telletxea, Mikel R. Nieto..\nDonostian bertan, telefono bidez eta pasiatuz entzuteko aplikazioa hemen deskarga dezakezu:\nAUDIOLABek osatutako audiogidaren piezak hemen entzun ditzakezu.


Virginia eta Rafaren bisita - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\n1 minutuko irakurketa (222 hitz)\nBa al zenkeiten, aurten, Elkanok munduari bira eman ziola 500 urte ospatzen ari direla? Hainbat ekitaldiren artean, irailean, Pottoka Belaontzia Getaritik abitu zen eta urrian Sevillara iritsi zen, ibilbidean hainbat etapa eginiz baita tripulazio aldaketa batzuk ere, horien artean, Eguraldiko Jone Ansoleaga, edota Joseba Argiñano izan ziren. Guk, Aranzadiko kide den Virginia Garcia gonbidatu dugu berak ere, etapa batean parte hartu zuelako. Berarekin batera, Elkano Fundaziokoa den Rafa Zulaika ere guregana etorri da Elkanori buruz aditu bat baita.\nRafak Elkano fundazioari buruz hitz egin digu, eta Virginiak berriz Getaria eta Sevilla arteko bidaiari buruz .Aurrenik elkarrizketa bat egin diogu eta ondoren galdera batzuk.\nRafak esandako guztitik, honako gauzekin gelditu gara:\nElkano eta bere tripulazio kideak lurralde ezezagun batera iristean, bertakoen hizkuntza ez zuten ulertzen eta orduan keinuz komunikatzen ziren\nEgun batean oso eguraldi txarra egiten zuen. Xabiri (tripulazioko kide bat) San Lucas de Barramedan zeudela, makarroiak egitea bururatu zitzaion. Platerak falta zirenez banatu behar izan zituzten, eta olatu asko zeudenez Charles Chaplin pelikulan bezala platerak alde batetik bestera joaten ziren.\nItsasontziak duen forma oso garrantzitsua da flotatzeko.\nGauean hotz asko egiten zuen.\nGauean izurdeak ikusi zituzten\nduatloi hiriburu munduko hiruhilekoa errezeta bizirik martxoa ipuina altxorra saskia EZ DA TXISTORRARIK FALTA IZAN !!! HEMEN ARGAZKI BILDUMAREN AURRERAPENA.ONDO PASA IÑAUTERIETAN !!!! TOPAKETAK 21 zozketa marrazoak paseotxoa igeriketa eskola proiektu proiektua zaindu klipa baserria egunerokoa eskea Martxoak 8 txiki JAIA JOLASA Igeldo oilasko gorria AUTOBUSA Guraso elkartea SOKATIRA Musika tanborrada liburu santa TRIPAKADA KORRIKA bizipenak NAHIKOA DANTZA irudia txokolatea TXITAK INKUBADORAN from angiozar eskola on Vimeo. Txirrita ipuinak kontaketa batidoa urtebetetzea lana Elkarrizketak yogurra ENTSALADA hitzkuntza xumea ipuin altxorraren kutxa sindromea antzerkia gonbidatu ARGAZKIAK GELAK adin etxea PETER PAN liga JANARIA imanol #ESKOLA FESTA eguna txistorra KRISTINAENEA eguraldi Ostadar bisita PROIEKTUAK JANA tailerra EMAKUMEA festa ELURRA txangoa BALEA mari TOLOSA basoa AKURIUM gona san sebastian amaia down BIKAINA udaberria ingelera LAGUNTXO GAZTAÑAGA SUKALDEA esperimentu porrotx hirutxulo inurria sariduna ikasleak liburua natura txandaka MOZORROA zelai danbor kontalari baratza DESFILE ETA MOZORRO FESTA IZAN DUGU GABONAK HAMAIKETAKOA futbol Ereñotzu koloreak euskara COOKING programa lorez BERDINTASUNA olentzero ZABORRA grabazioa sukaldaritza science IBILBIDEA ingurunea ekitaldi GAZTAINA #irteera familia platanoa NEURKETA zuhaitz tresneria neska bolondres arotzenea aste santua zapaburu artoa PAILAZOAK bideo bizimodua unitate topaketa GOZATU inauteria GAUR GOIZEAN OSTEGUN GIZENA OSPATU DUGU ESKOLAN ikastaroa irteera igela EURIA aldaketa didaktikoa KIROL ukendua Introduzca el texto aquí osteguna pirritx ereñotzu katu bidaia murala tomatea AGENDA MUTIL UDALETXEA GIZON IBAIA oporrak ageda koplak zientzia Imanol Mercero europa MUSIKARIA HaurHezkuntza barria intsektua kutxa bixita AMANCAY ilusio AZTERTZEN eguraldia klima Danio mad park abenturak nazioarteko planeta